title: Sujungtos bylos C-267/10 ir C-268/10: 2011 m. gegužės 23 d. Teisingumo Teismo (penktoji kolegija) nutartis byloje ( Tribunal de première instance de Namur (Belgija) prašymai priimti prejudicinį sprendimą) André Rossius (C-267/10), Marc Collard (C-268/10) prieš État belge — SPF Finances (ESS 6 straipsnio 1 dalis — Europos Sąjungos pagrindinių teisių chartijos 35 straipsnis — Rūkyti skirto apdoroto tabako laikymas ir pardavimas — Nacionalinės teisės nuostatos, pagal kurias leidžiama akcizais apmokestinti tabako gaminius — Akivaizdus Teisingumo Teismo kompetencijos nebuvimas)

text:
               6.8.2011

               LT

               Europos Sąjungos oficialusis leidinys

               C 232/10

         2011 m. gegužės 23 d. Teisingumo Teismo (penktoji kolegija) nutartis byloje (Tribunal de première instance de Namur (Belgija) prašymai priimti prejudicinį sprendimą) André Rossius (C-267/10), Marc Collard (C-268/10) prieš État belge — SPF Finances

   (Sujungtos bylos C-267/10 ir C-268/10) (1)

   (ESS 6 straipsnio 1 dalis - Europos Sąjungos pagrindinių teisių chartijos 35 straipsnis - Rūkyti skirto apdoroto tabako laikymas ir pardavimas - Nacionalinės teisės nuostatos, pagal kurias leidžiama akcizais apmokestinti tabako gaminius - Akivaizdus Teisingumo Teismo kompetencijos nebuvimas)
   2011/C 232/17
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal de première instance de Namur

      Šalys

      Ieškovai: André Rossius (C-267/10), Marc Collard (C-268/10)

      Atsakovė: État belge — SPF Finances

      dalyvaujant: État belge — Service public fédéral Défense

      Dalykas

   Prašymai priimti prejudicinį sprendimą — Tribunal de première instance de Namur — ESS 6 straipsnio 1 dalies pirmos pastraipos ir Europos Sąjungos pagrindinių teisių chartijos 35 straipsnio išaiškinimas — Nacionalinių nuostatų, kuriomis leidžiama gaminti, importuoti, reklamuoti ir parduoti rūkyti skirtą apdorotą tabaką, kuris pripažintas labai žalingu, suderinamumas su žmonių sveikatos apsaugos tikslu — Nacionalinių nuostatų, kuriomis leidžiama apmokestinti akcizu tabako gaminius, galiojimas minėtų nuostatų atžvilgiu

      Rezoliucinė dalis

   Europos Sąjungos Teisingumo Teismo jurisdikcijai aiškiai nepriklauso atsakyti į 2010 m. kovo 24 d. Tribunal de première instance de Namur (Belgija) sprendimais pateiktus klausimus.

      (1)  OL C 221, 2010 8 14.


title: Byla T-178/10: 2010 m. balandžio 21 d. pareikštas ieškinys byloje Ispanija prieš Komisiją

text:
               19.6.2010

               LT

               Europos Sąjungos oficialusis leidinys

               C 161/52

      2010 m. balandžio 21 d. pareikštas ieškinys byloje Ispanija prieš Komisiją

      (Byla T-178/10)
      (2010/C 161/82)
      Proceso kalba: ispanų

         Šalys

         Ieškovė: Ispanijos Respublika, atstovaujama N. Díaz Abad

         Atsakovė: Europos Komisija

         Ieškovės reikalavimai

                  —

                  Panaikinti 2010 m. vasario 22 d. Europos Komisijos sprendimą, kuriuo sustabdomi Ispanijos 2009 m. lapkričio 17 d. — gruodžio 30d. pateikti tarpinio mokėjimo prašymai, o jei šis reikalavimas nebūtų patenkintas –minėtą sprendimą panaikinti iš dalies, kiek jis susijęs su šiais tarpinių mokėjimų prašymais:

                              —

                              2007ES161PO008 Andalūzija

                              94 370 752,75 EUR,

                              —

                              2007ES161PO008 Andalūzija

                              479 712 483,22 EUR,

                              —

                              2007ES162PO001 Kantabrija

                              4 697 332,79 EUR,

                              —

                              2007ES162PO006 Katalonija

                              15 392 569,98 EUR,

                              —

                              2007ES162PO008 Aragonas

                              12 451 358,48 EUR;

                  —

                  pripažinti reikalavimą, kad Europos Komisija sumokėtų palūkanas už vėlavimą realiai išmokėti sumas pagal tarpinio mokėjimo prašymus, kurie nepagrįstai sustabdyti; ir

                  —

                  priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai

      Šis ieškinys pareikštas dėl atsakovės sprendimo nutraukti mokėjimo pagal tam tikrus mokėjimo prašymus, kuriuos Ispanija pateikė 2009 m. lapkričio 17 d. — gruodžio 30 d., terminą. Šis nutraukimas susijęs su 20 tarpinių mokėjimų, kurių bendra suma — 1 890 708 859,51 EUR, prašymų.
      Grįsdama savo reikalavimus ieškovė nurodo šiuos motyvus:

                  —

                  Reglamento 1083/2006 (1) 91 straipsnio 1 dalies a punkto pažeidimas, nes, nepateikusi nacionalinės ar Bendrijos audito institucijos ataskaitos, kurioje būtų atskleisti dideli valdymo ir kontrolės sistemų veikimo trūkumai, ir nesant tokių trūkumų, Komisija ginčijamu sprendimu nutraukė mokėjimo pagal tam tikrus Ispanijos pateiktus tarpinio mokėjimo prašymus terminą.

                  —

                  Komisijos patvirtintų kontrolės strategijų pažeidimas, nes Komisija nutraukė minėtų tarpinių mokėjimų pervedimo terminą, nusprendusi, jog sistemų audito nebuvimas yra rimtas strategijų įgyvendinimo vėlavimas, nors pagal šias strategijas Ispanijos Karalystei leidžiama sistemų auditą pateikti iki 2010 m. birželio 30 d.

                  —

                  Teisinio saugumo principo pažeidimas, nes ginčijamu sprendimu reikalaujama, kad Ispanijos Karalystė sistemų auditą atliktų anksčiau nei pagal pačios Komisijos patvirtintą grafiką, taigi šio reikalavimo Ispanijos valdžios institucijos negalėjo numatyti.

                  —

                  Teisėtų lūkesčių principo pažeidimas, nes nacionalinės valdžios institucijos vadovavosi Komisijos strategijose patvirtintais audito grafikais, kurių jos laikėsi, o Komisija jokiu momentu nenurodė, jog tai reikštų kokį nors valdymo ir kontrolės sistemų trūkumą.

                  —

                  Proporcingumo principo pažeidimas, nes Komisijos priimta priemonė yra neproporcinga ir prieštarauja efektyviam finansiniam valdymui bei egzistuoja kitos, mažiau ribojančios, teisinės priemonės pasiekti tą patį tikslą.

            Subsidiariai ieškovė prašo iš dalies panaikinti ginčijamą sprendimą dėl Reglamento 1083/2006 87 straipsnio 2 dalies pažeidimo, nes per du mėnesius nuo prašymo pateikimo nebuvo įvykdyti šie mokėjimo prašymai.
      Galiausiai, remdamasi Reglamento 1083/2006 87 straipsnio 2 dalimi, Reglamento 1605/2002 (2) 83 straipsniu ir Komisijos reglamento 2342/2002 (3) 106 straipsnio 5 dalimi, Ispanijos Karalystė reikalauja priteisti palūkanas dėl vėlavimo.

         (1)  2006 m. liepos 11 d. Tarybos reglamentas (EB) Nr. 1083/2006, nustatantis bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantis Reglamentą (EB) Nr. 1260/1999 (OL L 210, p. 25).

         (2)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74).

         (3)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1; 2004 m. specialusis leidimas lietuvių k., 1 sk., 4 t., p. 145).


title: Byla C-133/17: 2017 m. kovo 14 d. Curtea de Apel Cluj (Rumunija) pateiktas prašymas priimti prejudicinį sprendimą byloje Dănuț Podilă ir kt./Societatea Națională de Transport Feroviar de Călători „CFR Călători“ SA București

text:
               26.6.2017

               LT

               Europos Sąjungos oficialusis leidinys

               C 202/9

         2017 m. kovo 14 d.Curtea de Apel Cluj (Rumunija) pateiktas prašymas priimti prejudicinį sprendimą byloje Dănuț Podilă ir kt./Societatea Națională de Transport Feroviar de Călători „CFR Călători“ SA București

   (Byla C-133/17)
   (2017/C 202/14)
   Proceso kalba: rumunų

      Prašymą priimti prejudicinį sprendimą pateikęs teismas

      Curtea de Apel Cluj

      Šalys pagrindinėje byloje

      Apeliantai: Dănuț Podilă ir kiti

      Kita apeliacinio proceso šalis: Societatea Națională de Transport Feroviar de Călători „CFR Călători“ SA București

      Prejudiciniai klausimai

               1.

               Ar SESV 114 straipsnio 3 dalis, SESV 151 straipsnis, SESV 153 straipsnis ir Pagrindų direktyvos 89/391/EEB (1) bei vėlesnių specialių direktyvų nuostatos turi būti aiškinamos kaip draudžiančios Europos Sąjungos valstybėms narėms nustatyti terminus ir procedūras, kuriais ribojama teisė kreiptis į teismą siekiant, kad darbo vietos būtų pripažintos pasižyminčiomis ypatingomis arba specialiomis sąlygomis, ir dėl to darbuotojams nesuteikiama teisė į saugą ir sveikatos apsaugą darbe, išplaukianti iš minėtų sąlygų, nustatytų pagal nacionalinės teisės nuostatas, kurios nurodytos prašyme priimti prejudicinį sprendimą.

               2.

               Ar Direktyvos 89/391/EEB 9 straipsnio a punktu draudžiamos nacionalinės teisės normos, kuriomis darbdavys nebaudžiamas už pasyvumą vertinant riziką saugai ir sveikatai darbe.

      (1)  1989 m. birželio 12 d. Tarybos direktyva 89/391/EEB dėl priemonių darbuotojų saugai ir sveikatos apsaugai darbe gerinti nustatymo (OL L 183, 1989, p. 1; 2004 m. specialusis leidimas lietuvių kalba 5 sk., 1 t., p. 349).


title: Byla T-380/05  2005 m. spalio 10 d.  pareikštas ieškinys byloje  Buendía Sierra prieš Komisiją

text:
               14.1.2006

               LT

               Europos Sąjungos oficialusis leidinys

               C 10/24

         2005 m. spalio 10 d. pareikštas ieškinys byloje Buendía Sierra prieš Komisiją

   (Byla T-380/05)
   (2006/C 10/47)
   Proceso kalba: prancūzų
   Šalys

      Ieškovas: José Luis Buendía Sierra (Briuselis, Belgija), atstovaujamas advokatų M. van der Woude ir V. Landes

      Atsakovė: Europos Bendrijų Komisija
   Ieškovo reikalavimai

               —

               panaikinti Teisės tarnybos generalinio direktoriaus sprendimą vykdant 2004 m. paaukštinimo procedūrą jam skirti tik keturis Generalinio direktorato pirmumo balus, galutinai patvirtintą Paskyrimų tarnybos sprendimu atmesti jo skundą;

               —

               panaikinti Paskyrimų tarnybos sprendimą vykdant 2004 m. paaukštinimo procedūrą jam neskirti nė vieno specialaus, „Pareigų paaukštinimo už papildomą darbą institucijos interesais komiteto“ pirmumo balo;

               —

               panaikinti Paskyrimų tarnybos sprendimą vykdant 2004 m. paaukštinimo procedūrą jam skirti iš viso 20 balų ir vykdant šią procedūrą iš viso 40 balų paaukštinimui į A4 kategoriją, vykdant 2004 m. paaukštinimo procedūrą sudarytą A5 kategorijos pareigūnų nuopelnų sąrašą, 2004 m. į A4 kategoriją paaukštintų pareigūnų sąrašą ir, bet kuriuo atveju, sprendimą neįrašyti jo pavardės į šiuos sąrašus;

               —

               panaikinti, jei tai reikalinga, sprendimą atmesti jo skundą;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Pagrįsdamas savo ieškinį ieškovas nurodo argumentus, panašius į tuos, kuriais jau buvo pasiremta jo ieškinyje, pareikštame byloje T-311/04 (1).

      (1)  OL C 262, 2004 10 23, p. 44.


title: Byla T-305/14: 2015 m. gegužės 22 d. Bendrojo Teismo nutartis byloje Vestolit/Komisija (Valstybės pagalba — Vokietijos priimtos priemonės, skirtos iš atsinaujinančių energijos išteklių pagamintai elektros energijai ir daug energijos naudojančioms įmonėms remti — Sprendimas pradėti procedūrą pagal SESV 108 straipsnio 2 dalį — Galutinio sprendimo priėmimas po ieškinio pareiškimo — Poreikio priimti sprendimą nebuvimas)

text:
               27.7.2015

               LT

               Europos Sąjungos oficialusis leidinys

               C 245/27

         2015 m. gegužės 22 d. Bendrojo Teismo nutartis byloje Vestolit/Komisija

   (Byla T-305/14) (1)

   ((Valstybės pagalba - Vokietijos priimtos priemonės, skirtos iš atsinaujinančių energijos išteklių pagamintai elektros energijai ir daug energijos naudojančioms įmonėms remti - Sprendimas pradėti procedūrą pagal SESV 108 straipsnio 2 dalį - Galutinio sprendimo priėmimas po ieškinio pareiškimo - Poreikio priimti sprendimą nebuvimas))
   (2015/C 245/33)
   Proceso kalba: vokiečių

      Šalys

      Ieškovė: Vestolit GmbH (Marlis, Vokietija), atstovaujama advokatų D. Greinacher, J. Martin ir B. Scholtka

      Atsakovė: Europos Komisija, atstovaujama T. Maxian Rusche ir R. Sauer, padedamų advokatų C. von Donat ir G. Quardt

      Dalykas

   Prašymas iš dalies panaikinti 2013 m. gruodžio 18 d. Komisijos sprendimą C (2013) 4424 final pagal SESV 108 straipsnio 2 dalį pradėti oficialią tyrimo procedūrą dėl Vokietijos Federacinės Respublikos priimtų priemonių, skirtų iš atsinaujinančių energijos išteklių pagamintai elektros energijai ir daug energijos naudojančioms įmonėms remti [valstybės pagalba SA.33995 (2013/C) (ex 2013/NN)]

      Rezoliucinė dalis

               1.

               Nebėra reikalo priimti sprendimą dėl šio ieškinio.

               2.

               Nebereikia priimti sprendimo dėl ELPA priežiūros institucijos pateikto prašymo leisti įstoti į bylą.

               3.

               Vestolit GmbH padengia savo ir Europos Komisijos patirtas bylinėjimosi išlaidas.

               4.

               ELPA priežiūros institucija padengia savo bylinėjimosi išlaidas.

      (1)  OL C 223, 2014 7 14.


title: Byla C-86/07 2007 m. vasario 15 d. pareikštas ieškinys byloje Europos Bendrijų Komisija prieš Italijos Respubliką

text:
               14.4.2007

               LT

               Europos Sąjungos oficialusis leidinys

               C 82/24

         2007 m. vasario 15 d. pareikštas ieškinys byloje Europos Bendrijų Komisija prieš Italijos Respubliką

   (Byla C-86/07)
   (2007/C 82/45)
   Proceso kalba: italų
   Šalys

      Ieškovė: Europos Bendrijų Komisija, atstovaujama M. Condou-Durande ir E. De Persio

      Atsakovė: Italijos Respublika
   Ieškovės reikalavimai

               —

               Pripažinti, kad nepriėmusi 2003 m. lapkričio 25 d. Tarybos direktyvą 2003/110/EB dėl pagalbos tranzito, susijusio su išsiuntimu oro transportu, atvejais (1) įgyvendinančių įstatymų ir kitų teisės aktų ir bet kuriuo atveju nepateikusi jų Komisijai, Italijos Respublika neįvykdė įsipareigojimų pagal šią direktyvą.

               —

               Priteisti iš Italijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti Direktyvą 2003/110/EB baigėsi 2005 m. gruodžio 5 dieną.

      (1)  OL L 321, p. 26.


title: Byla C-256/12: 2012 m. gegužės 24 d. Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Telecom Italia SpA prieš Autorità per le Garanzie nelle Comunicazioni, Presidenza del Consiglio dei Ministri

text:
               21.7.2012

               LT

               Europos Sąjungos oficialusis leidinys

               C 217/12

         2012 m. gegužės 24 d.Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Telecom Italia SpA prieš Autorità per le Garanzie nelle Comunicazioni, Presidenza del Consiglio dei Ministri

   (Byla C-256/12)
   2012/C 217/27
   Proceso kalba: italų

      Prašymą priimti prejudicinį sprendimą pateikęs teismas

      Tribunale Amministrativo Regionale per il Lazio

      Šalys pagrindinėje byloje

      Ieškovė: Telecom Italia SpA

      Atsakovai: Autorità per le Garanzie nelle Comunicazioni, Presidenza del Consiglio dei Ministri

      Prejudicinis klausimas

   Ar sektorių Bendrijos nuostatos, konkrečiai Direktyvos Nr. 2002/20 (1) nuostatos turi būti aiškinamos kaip draudžiančios nurodytus nacionalinės teisės aktus, konkrečiai Įstatymą Nr. 266/2005, įskaitant dėl to, kaip jis įgyvendintas?

      (1)  2002 m. kovo 7 d. Europos Parlamento ir Tarybos direktyva 2002/20/EB dėl elektroninių ryšių tinklų ir paslaugų leidimo (Leidimų Direktyva) ((OL L 108, p. 21; 2004 m. specialusis leidimas lietuvių k., 13 sk., 29 t., p. 337)


title: Byla T-444/13 P: 2014 m. spalio 10 d. Bendrojo Teismo sprendimas byloje EMA/BU (Apeliacinis skundas — Viešoji tarnyba — Laikinieji tarnautojai — Terminuota sutartis — Sprendimas nepratęsti sutarties — Tarnautojų teismo jurisdikcija — Kitų Europos Bendrijų tarnautojų įdarbinimo sąlygų 8 straipsnio pirma pastraipa — Rūpestingumo pareiga)

text:
               24.11.2014

               LT

               Europos Sąjungos oficialusis leidinys

               C 421/39

         2014 m. spalio 10 d. Bendrojo Teismo sprendimas byloje EMA/BU

   (Byla T-444/13 P) (1)

   ((Apeliacinis skundas - Viešoji tarnyba - Laikinieji tarnautojai - Terminuota sutartis - Sprendimas nepratęsti sutarties - Tarnautojų teismo jurisdikcija - Kitų Europos Bendrijų tarnautojų įdarbinimo sąlygų 8 straipsnio pirma pastraipa - Rūpestingumo pareiga))
   2014/C 421/53
   Proceso kalba: prancūzų

      Šalys

      Apeliantė: Europos vaistų agentūra (EMA), atstovaujama T. Jabłoński ir N. Rampal Olmedo, padedamų advokatų D. Waelbroeck ir A. Duron

      Kita proceso šalis: BU (Londonas, Jungtinė Karalystė), atstovaujama advokato S. Orlandi

      Dalykas

   Apeliacinis skundas dėl 2013 m. birželio 26 d. Europos Sąjungos tarnautojų teismo (trečioji kolegija) sprendimo BU/EMA (F-135/11, F-51/12 ir F-110/12, Rink. VT, EU:F:2013:93) panaikinimo.

      Rezoliucinė dalis

               1.

               Atmesti apeliacinį skundą.

               2.

               Europos vaistų agentūra (EMA) padengia savo ir BU šioje instancijoje patirtas bylinėjimosi išlaidas.

      (1)  OL C 325, 2013 11 9.


title: Byla F-46/09: 2011 m. liepos 5 d. Tarnautojų teismo (pirmoji kolegija) sprendimas byloje V prieš Parlamentą (Viešoji tarnyba — Sutartininkas — Įdarbinimo sąlygos — Fizinis tinkamumas — Medicininis patikrinimas įsidarbinant — Fizinių asmenų apsauga asmeninių duomenų tvarkymo atžvilgiu — Medicininė paslaptis — Medicininio pobūdžio duomenų perdavimas tarp institucijų — Teisė į privatų gyvenimą)

text:
               24.9.2011

               LT

               Europos Sąjungos oficialusis leidinys

               C 282/50

         2011 m. liepos 5 d. Tarnautojų teismo (pirmoji kolegija) sprendimas byloje V prieš Parlamentą

   (Byla F-46/09) (1)

   (Viešoji tarnyba - Sutartininkas - Įdarbinimo sąlygos - Fizinis tinkamumas - Medicininis patikrinimas įsidarbinant - Fizinių asmenų apsauga asmeninių duomenų tvarkymo atžvilgiu - Medicininė paslaptis - Medicininio pobūdžio duomenų perdavimas tarp institucijų - Teisė į privatų gyvenimą)
   2011/C 282/92
   Proceso kalba: prancūzų

      Šalys

      Ieškovė: V (Briuselis, Belgija), atstovaujama advokatų É. Boigelot ir S. Woog

      Atsakovas: Europos Parlamentas, atstovaujamas K. Zejdová ir S. Seyr

      Ieškovės pusėje į bylą įstojusi šalis: Contrôleur européen de la protection des données, atstovaujamas M. V. Pérez Asinari ir H. Kranenborg

      Dalykas

   Pirma, prašymas panaikinti 2008 m. gruodžio 18 d. medicininę išvadą dėl fizinio netinkamumo ir, antra, prašymas panaikinti sprendimą atšaukti darbo pasiūlymą, kuris prieš tai buvo pateiktas ieškovei.

      Sprendimo rezoliucinė dalis

               1.

               Panaikinti 2008 m. gruodžio 19 d. sprendimą, kuriuo Europos Parlamentas atšaukė darbo pasiūlymą, kurį jis pateikė V.

               2.

               Priteisti iš Europos Parlamento 25 000 eurų V. naudai.

               3.

               Atmesti likusią ieškinio dalį.

               4.

               Europos Parlamentas padengia savo ir ieškovės bylinėjimosi išlaidas.

               5.

               Į bylą įstojęs Contrôleur européen de la protection des données padengia savo bylinėjimosi išlaidas.

      (1)  OL C 11, 2010 1 16, p. 40.


title: Bylos C-163/05 išbraukimas iš registro

text:
               11.3.2006

               LT

               Europos Sąjungos oficialusis leidinys

               C 60/33

         Bylos C-163/05 (1) išbraukimas iš registro
   (2006/C 60/72)

      (Proceso kalba: portugalų)

   Europos Bendrijų Teisingumo Teismo pirmininkas 2005 m. lapkričio 10 d. nutartimi nurodė išbraukti iš registro bylą C-163/05 Europos Bendrijų Komisija prieš Portugalijos Respubliką.

      (1)  OL C 132, 2005 5 28.


title: Byla T-360/04 FG Marine S.A. 2004 m. rugsėjo 2 d. pareikštas ieškinys Europos Bendrijų Komisijai

text:
               23.10.2004

               LT

               Europos Sąjungos oficialusis leidinys

               C 262/59

         FG Marine S.A. 2004 m. rugsėjo 2 d. pareikštas ieškinys Europos Bendrijų Komisijai
   (Byla T-360/04)
   (2004/C 262/108)
   Bylos kalba: prancūzų
   2004 m. rugsėjo 2 d. Europos Bendrijų Pirmosios instancijos teisme buvo pareikštas bendrovės FG Marine S.A., įsteigtos Roissy (Prancūzija), atstovaujamos advokatės Marie-Aline Michel, nurodžiusios adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               priteisti iš Komisijos, kuriai kyla nesutartinė atsakomybė dėl 1999 m. rugsėjo 8 d. priimto sprendimo Nr. 2000/513/EB dėl Prancūzijos suteiktos pagalbos bendrovei Stardust Marine sugrąžinimo (OL L 206, p. 6), atlyginti pareiškėjui žalą ir pripažinti, kad žalos atlyginimas, kurio galima teisėtai reikalauti būtų ne mažesnis nei 200 000 000 frankų (30 489 803,44 EUR).

         Teisiniai pagrindai ir pagrindiniai argumentai
   Pareiškėja šioje byloje, turinti didžiąją dalį bendrovės Stardust Marine akcijų, bendrovė reiškia kaltinimą dėl Bendrijos nesutartinės atsakomybės dėl jai padarytos žalos, kilusios dėl 1999 m. rugsėjo 8 d. Komisijos priimto sprendimo, skelbiančio nesuderinamais su bendrąja rinka Consortium de Récalisation (CDRE) vykdytą Stardust Marine kapitalo didinimą, išankstinius mokėjimus į einamąją sąskaitą ir kapitalo perskirstymą, įgyvendinant Crédit Lyonnais sanavimo planą ir nurodančio grąžinti gautas lėšas.
   Pirmiau minėtame sprendime numatyta pareiga sugrąžinti suteiktą pagalbą buvo pagrindas pripažinti Stardust Marine nemokia, dėl to pareiškėjas, įvykdęs bendrovės reorganizavimą, neturėjo galimybės gauti pelno.
   Grįsdama savo reikalavimus, FG Marine pirmiausiai tvirtina, kad sprendimas, esantis šios bylos objektu, buvo panaikintas 2002 m. kovo 16 d. Teisingumo Teismo sprendimu byloje C – 482/99 Prancūzijos Respublika/Komisija (1), nes jame nebuvo atsižvelgta į privataus investuotojo principą. Be to, Komisija, priimdama šį sprendimą, neatsižvelgė į to meto aplinkybes bei Crédit Lyonnais ir jo filialus laikė ne Stardust Marine akcininkais, o jo bankais. Galiausiai, skundžiamame sprendime buvo visiškai neatsižvelgta į galimybę Stardust Marine sanuoti.

      (1)  Rec. 2002, p. I-4397.


title: Byla F-118/11 R: 2014 m. vasario 25 d. Tarnautojų teismo (trečioji kolegija) nutartis byloje Marcuccio prieš Komisiją (Viešoji tarnyba — Pareigūnai — Paskyrimų tarnybos sprendimas išleisti pareigūną į pensiją ir paskirti invalidumo pašalpą — Sprendimas, kuriame neišnagrinėtos ligos profesinės priežastys, pagrindusios išleidimą į pensiją — Paskyrimų tarnybos pareiga pripažinti ligą profesine Pareigūnų tarnybos nuostatų 78 straipsnio penkta pastraipa — Būtinybė sukviesti naują invalidumo komitetą — Ankstesnio sprendimo, priimto pagal Pareigūnų tarnybos nuostatų 73 straipsnį, reikšmė Procedūros reglamento 76 straipsnis — Iš dalies akivaizdžiai nepriimtinas ir iš dalies akivaizdžiai nepagrįstas ieškinys)

text:
               7.4.2014

               LT

               Europos Sąjungos oficialusis leidinys

               C 102/44

         2014 m. vasario 25 d. Tarnautojų teismo (trečioji kolegija) nutartis byloje Marcuccio prieš Komisiją

   (Byla F-118/11 R) (1)

   ((Viešoji tarnyba - Pareigūnai - Paskyrimų tarnybos sprendimas išleisti pareigūną į pensiją ir paskirti invalidumo pašalpą - Sprendimas, kuriame neišnagrinėtos ligos profesinės priežastys, pagrindusios išleidimą į pensiją - Paskyrimų tarnybos pareiga pripažinti ligą profesine Pareigūnų tarnybos nuostatų 78 straipsnio penkta pastraipa - Būtinybė sukviesti naują invalidumo komitetą - Ankstesnio sprendimo, priimto pagal Pareigūnų tarnybos nuostatų 73 straipsnį, reikšmė Procedūros reglamento 76 straipsnis - Iš dalies akivaizdžiai nepriimtinas ir iš dalies akivaizdžiai nepagrįstas ieškinys))
   2014/C 102/65
   Proceso kalba: italų

      Šalys

      Ieškovas: Luigi Marcuccio (Trikazė, Italija), atstovaujamas advokato G.Cipressa

      Atsakovė: Europos Komisija, atstovaujama C. Berardis-Kayser, J. Baquero Cruz ir advokato A. Dal Ferro

      Dalykas

   Prašymas panaikinti implicitinį Komisijos sprendimą nepriimti sprendimo dėl ieškovo ligos profesinių priežasčių.

      Rezoliucinė dalis

               1.

               Ieškinys atmetamas kaip iš dalies akivaizdžiai nepriimtinas ir iš dalies akivaizdžiai nepagrįstas.

               2.

               Kiekviena šalis padengia savo bylinėjimosi išlaidas.

      (1)  OL C 25, 2012 1 28, p. 70.


title: Byla C-440/08 2008 m. spalio 6 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje F. Gielen, kita šalis — Staatsecretaris van Financiën

text:
               20.12.2008

               LT

               Europos Sąjungos oficialusis leidinys

               C 327/14

         2008 m. spalio 6 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje F. Gielen, kita šalis — Staatsecretaris van Financiën

   (Byla C-440/08)
   (2008/C 327/24)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje

      Ieškovė: F. Gielen
   Kita šalis: Staatsecretaris van Financiën
   Prejudicinis klausimas
   Ar EB 43 straipsnį reikia aiškinti taip, kad jis netrukdo taikyti valstybės narės mokesčių teisės nuostatos kitos valstybės narės piliečio (užsienio mokesčių mokėtojo) iš pirmoje valstybėje narėje veikiančios įmonės dalies gautam pelnui, jei ši nuostata, aiškinant ją tam tikru būdu, savaime lemia EB 43 straipsniui prieštaraujantį nevienodą vietos ir užsienio mokesčių mokėtojų vertinimą, tačiau suinteresuotasis mokesčių mokėtojas turėjo galimybę pasirinkti vietos mokesčių mokėtojams taikomą vertinimą, kuria jis nepasinaudojo asmeniniais sumetimais?


title: Byla C-374/15 P: 2016 m. Harper Hygienics S.A. pateiktas apeliacinis skundas dėl 2015 m. gegužės 13 d. Bendrojo Teismo priimto sprendimo byloje T-363/12 Harper Hygienics/VRDT – Clinique Laboratories (CLEANIC natural beauty)

text:
               25.4.2016

               LT

               Europos Sąjungos oficialusis leidinys

               C 145/14

         2016 m. Harper Hygienics S.A. pateiktas apeliacinis skundas dėl 2015 m. gegužės 13 d. Bendrojo Teismo priimto sprendimo byloje T-363/12 Harper Hygienics/VRDT – Clinique Laboratories (CLEANIC natural beauty)

   (Byla C-374/15 P)
   (2016/C 145/17)
   Proceso kalba: lenkų

      Šalys

      Apeliantė: Harper Hygienics S.A., atstovaujama D. Rzążewska

      Kitos proceso šalys Vidaus rinkos derinimo tarnyba (prekių ženklams ir pramoniniam dizainui), Clinique Laboratories, LLC

   2016 m. sausio 28 d. Teisingumo Teismo nutartimi (dešimtoji kolegija) apeliacinis skundas buvo atmestas.


title: Byla T-157/08: 2011 m. vasario 8 d. Bendrojo Teismo sprendimas byloje Paroc prieš VRDT (INSULATE FOR LIFE) (Bendrijos prekių ženklas — Žodinio Bendrijos prekių ženklo INSULATE FOR LIFE paraiška — Absoliutus atmetimo pagrindas — Skiriamojo požymio nebuvimas — Reglamento (EB) Nr. 40/94 7 straipsnio 1 dalies b punktas (dabar —Reglamento (EB) Nr. 207/2009 7 straipsnio 1 dalies b punktas) — Vien patvirtinantis sprendimas — Dalinis nepriimtinumas)

text:
               19.3.2011

               LT

               Europos Sąjungos oficialusis leidinys

               C 89/15

         2011 m. vasario 8 d. Bendrojo Teismo sprendimas byloje Paroc prieš VRDT (INSULATE FOR LIFE)

   (Byla T-157/08) (1)

   (Bendrijos prekių ženklas - Žodinio Bendrijos prekių ženklo INSULATE FOR LIFE paraiška - Absoliutus atmetimo pagrindas - Skiriamojo požymio nebuvimas - Reglamento (EB) Nr. 40/94 7 straipsnio 1 dalies b punktas (dabar —Reglamento (EB) Nr. 207/2009 7 straipsnio 1 dalies b punktas) - Vien patvirtinantis sprendimas - Dalinis nepriimtinumas)
   2011/C 89/33
   Proceso kalba: anglų

      Šalys

      Ieškovė: Paroc Oy AB (Helsinkis, Suomija), atstovaujama J. Palm

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis

      Dalykas

   Ieškinys, pareikštas dėl 2008 m. vasario 21 d. VRDT antrosios apeliacinės tarybos sprendimo (byla R 54/2008-2), susijusio su paraiška įregistruoti žodinį žymenį INSULATE FOR LIFE kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Paroc Oy AB bylinėjimosi išlaidas.

      (1)  OL C 171, 2008 7 5.


title: Byla T-85/10: 2010 m. vasario 18 d. pareikštas ieškinys byloje Alfa Acciai prieš Komisiją

text:
               17.4.2010

               LT

               Europos Sąjungos oficialusis leidinys

               C 100/66

         2010 m. vasario 18 d. pareikštas ieškinys byloje Alfa Acciai prieš Komisiją

   (Byla T-85/10)
   2010/C 100/97
   Proceso kalba: italų

      Šalys

      Ieškovė: Alfa Acciai SpA (Breša, Italija), atstovaujama advokato L. Vitolo

      Atsakovė: Europos Komisija

      Ieškovės reikalavimai

               —

               panaikinti 2009 m. rugsėjo 30 d. Komisijos sprendimą C(2009) 7492 galutinis, COMP/37.956 gelžbetonio armatūra, pakartotinis priėmimas (sprendimas), iš dalies pakeistą ir papildytą 2009 m. gruodžio 8 d. Komisijos sprendimu C(2009) 9912 galutinis (papildomas sprendimas) tiek, kiek juo nustatyta, kad Alfa Acciai S.p.A. pažeidė EAPB sutarties 65 straipsnį ir jai paskirta 7,175 mln. EUR bauda;

         nepatenkinus pirmojo reikalavimo:

               —

               panaikinti Sprendimo 2 straipsnį, kuriuo ieškovei paskirta bauda;

         nepatenkinus ir antrojo reikalavimo:

               —

               sumažinti baudos dydį;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Pagrindiniai ieškinio motyvai ir argumentai yra tokie patys kaip pateikti byloje Feralpi Holding Spa prieš Komisiją, T-70/10, ir byloje Riva Fire Spa prieš Komisiją, T-83/10.
   Ieškovė konkrečiai nurodo:

               Komisija neturi kompetencijos skirti sankcijos už EAPB sutarties 65 straipsnio pažeidimą po to, kai minėta sutartis nustojo galioti, ir bet kuriuo atveju savo sprendimo teisiniu pagrindu laikyti Reglamento 1/2003 (EB) (1) 7 straipsnio 1 dalies ir 23 straipsnio 2 dalies.

               Pažeista ieškovės teisė į gynybą administracinėje procedūroje, nes Komisija neatsiuntė naujo pareiškimo dėl prieštaravimų, o tik paštu pranešė, jog ketina iš naujo priimti sprendimą. Valstybių narių nebuvo klausiama, jos taip pat nedalyvavo galutiniame svarstyme, todėl ieškovei buvo faktiškai neįmanoma pateikti savo nuomonės dėl iš naujo priimamo sprendimo.

               Pažeista EAPB sutarties 65 straipsnio 1 dalis, nes sprendime apibūdintos faktinės aplinkybės nesudarė vieno ir tęstinio kartelio.

               Vertinant ieškovės elgesį ir nustatant baudos dydį pažeistos pagal Reglamento Nr. 1/2003 (EB) 23 straipsnio 2 dalies a punktą skirtų baudų apskaičiavimo gairės ir lygybės bei proporcingumo principai.

      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003 1 4, p. 1; 2004 m. specialusis leidimas lietuvių k., 8 sk., 2 t., p. 205)


title: Byla T-113/11: 2011 m. vasario 23 d. pareikštas ieškinys byloje Schutzgemeinschaft Milch und Milcherzeugnisse prieš Komisiją

text:
               14.5.2011

               LT

               Europos Sąjungos oficialusis leidinys

               C 145/30

         2011 m. vasario 23 d. pareikštas ieškinys byloje Schutzgemeinschaft Milch und Milcherzeugnisse prieš Komisiją

   (Byla T-113/11)
   2011/C 145/50
   Proceso kalba: vokiečių

      Šalys

      Ieškovė: Schutzgemeinschaft Milch und Milcherzeugnisse eV (Berlynas, Vokietija), atstovaujama advokatų M. Loschelder ir V. Schoene

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2010 m. gruodžio 2 d. Komisijos reglamentą (ES) Nr. 1122/2010 dėl pavadinimo įregistravimo saugomų kilmės vietos nuorodų ir saugomų geografinių nuorodų registre [„Gouda Holland“ (SGN)];

               —

               nurodyti Komisijai padengi reikiamas išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė pateikia devynis ieškinio pagrindus.

               1.

               Pirmasis ieškinio pagrindas: kompetencijos paskirstymo pažeidimas

                           —

                           Pirmuoju ieškinio pagrindu ieškovė teigia, kad buvo pažeistas kompetencijos paskirstymas pagal Reglamentą Nr. 510/2006 (1), nes dėl ginčijamu reglamentu įregistruotos saugomos geografinės nuorodos „Gouda Holland“ nebuvo organizuota nacionalinė procedūra.

                           —

                           Ieškovė tvirtina, kad pirmine paraiška buvo prašoma įregistruoti sąvoką „Hollandse Gouda“ ir pagal Reglamento Nr. 510/2006 5 straipsnį būtinai reikalaujama nacionalinė procedūra vyko tik dėl šio pavadinimo.

               2.

               Antrasis ieškinio pagrindas: Reglamento (EB) Nr. 1898/2006 (2) 3 straipsnio 2 dalies pažeidimas

                           —

                           Šioje vietoje ieškovė tvirtina, kad „Gouda Holland“ nėra išsireiškimas olandų kalba.

               3.

               Trečiasis ieškinio pagrindas: Reglamento Nr. 510/2006 2 straipsnio 1 ir 2 dalių ir Reglamento (EB) Nr. 1898/2006 3 straipsnio 1 dalies pažeidimas

                           —

                           Pateikdama trečiąjį ieškinio pagrindą, ieškovė teigia, kad įregistruotas pavadinimas nenaudojamas.

               4.

               Ketvirtasis ieškinio pagrindas: Reglamento Nr. 510/2006 2 straipsnio 2 dalies pažeidimas

                           —

                           Ieškovė tvirtina, kad pažeista Reglamento Nr. 510/2006 2 straipsnio 2 dalis, nes „Gouda Holland“ nėra „tradicinis“ negeografinis pavadinimas.

               5.

               Penktasis ieškinio pagrindas: Reglamento Nr. 510/2006 2 straipsnio 1 dalies pažeidimas

                           —

                           Penktuoju ieškinio pagrindu skundžiamas Reglamento Nr. 510/2006 2 straipsnio 1 dalies pažeidimas, nes „Gouda Holland“ neturi ypatingų savybių ar reputacijos.

               6.

               Šeštasis ieškinio pagrindas: SESV 30 ir 36 straipsnių pažeidimas

                           —

                           Šiuo klausimu ieškovė teigia, kad nesant jokių Nyderlanduose įsteigtų pieninių gyvūlių augintojų pieno, kuriam išskirtinėmis teisėmis galima naudoti „Gouda Holland“ pavadinimą, ypatumų ginčijamu reglamentu nepateisinamai ribojamas prekių judėjimas.

               7.

               Septintasis ieškinio pagrindas: Reglamento Nr. 510/2006 2 straipsnio 1 ir 2 dalių pažeidimas

                           —

                           Šiuo vietoje ieškovė visų pirma tvirtina, kad buvo pažeista Reglamento Nr. 510/2006 2 straipsnio 2 dalis kartu su 2 straipsnio 1 dalimi, nes „Holland“, kaip „Nyderlandų“ sinonimas yra šalies pavadinimas. Be to, negalima konstatuoti registruojant šalių pavadinimus reikalaujamo išimtinio atvejo.

               8.

               Aštuntasis ieškinio pagrindas: Reglamento Nr. 510/2006 3 straipsnio 3 dalies pažeidimas

                           —

                           Šiuo klausimu tvirtinama, kad, atsižvelgiant į ankstesnę „Noord-Hollandse Gouda g.U.“ registracija, „Gouda Holland“ buvo įregistruotas nesilaikant tinkamos ir vietinės vartosenos bei taip kyla suklaidinimo pavojus.

               9.

               Devintasis ieškinio pagrindas: proporcingumo principo ir procedūrinių principų pažeidimas bei diskrecijos klaida

                           —

                           Galiausiai ieškovė skundžia tai, kad ginčijamame reglamente atsakovė nekonstatavo, jog sąvoka „Gouda“ yra bendrinė. Ieškovės nuomone, tai buvo įmanoma konstatuoti vadovaujantis Teisingumo Teismo praktika ir laikantis Komisijos praktikos, o atsižvelgiant į faktines aplinkybes tai padaryti buvo būtina. Anot ieškovės, tokio konstatavimo stoka pažeidžia proporcingumo principą bei procedūrinius principus ir yra diskrecijos klaida.

      (1)  2006 m. kovo 20 d. Tarybos reglamentas (EB) Nr. 510/2006, dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (OL L 93, p. 12).

      (2)  2006 m. gruodžio 14 d. Komisijos reglamentas (EB) Nr. 1898/2006, nustatantis išsamias Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos įgyvendinimo taisykles (OL L 369, p. 1).


title: Byla C-140/13: 2014 m. lapkričio 12 d. Teisingumo Teismo (antroji kolegija) sprendimas byloje (Verwaltungsgericht Frankfurt am Main (Vokietija) prašymas priimti prejudicinį sprendimą) Annett Altmann ir kt./Bundesanstalt für Finanzdienstleistungsaufsicht (Prašymas priimti prejudicinį sprendimą – Teisės aktų derinimas – Direktyva 2004/39/EB – 54 straipsnis – Nacionalinių finansų priežiūros institucijų pareiga saugoti profesinę paslaptį – Informacija, susijusi neteisėtą veiklą vykdžiusia likviduojama investicine įmone)

text:
               19.1.2015

               LT

               Europos Sąjungos oficialusis leidinys

               C 16/3

      2014 m. lapkričio 12 d. Teisingumo Teismo (antroji kolegija) sprendimas byloje (Verwaltungsgericht Frankfurt am Main (Vokietija) prašymas priimti prejudicinį sprendimą) Annett Altmann ir kt./Bundesanstalt für Finanzdienstleistungsaufsicht

      (Byla C-140/13) (1)

      (Prašymas priimti prejudicinį sprendimą - Teisės aktų derinimas - Direktyva 2004/39/EB - 54 straipsnis - Nacionalinių finansų priežiūros institucijų pareiga saugoti profesinę paslaptį - Informacija, susijusi neteisėtą veiklą vykdžiusia likviduojama investicine įmone)
      (2015/C 016/03)
      Proceso kalba: vokiečių

         Prašymą priimti prejudicinį sprendimą pateikęs teismas

         Verwaltungsgericht Frankfurt am Main

         Šalys pagrindinėje byloje

         Ieškovai: Annett Altmann, Torsten Altmann, Hans Abel, Waltraud Apitzsch, Uwe Apitzsch, Simone Arnold, Barbara Assheuer, Ingeborg Aubele, Karl-Heinz Aubele

         Atsakovė: Bundesanstalt für Finanzdienstleistungsaufsicht

         dalyvaujant Frank Schmitt

         Rezoliucinė dalis

      2004 m. balandžio 21 d. Europos Parlamento ir Tarybos direktyvos 2004/39/EB dėl finansinių priemonių rinkų, iš dalies keičiančios Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinančią Tarybos direktyvą 93/22/EEB, 54 straipsnio 1 ir 2 dalys turi būti aiškinamos taip, kad nacionalinė priežiūros institucija, vykdydama administracinę procedūrą, gali remtis pareiga saugoti profesinę paslaptį prieš asmenį, kuris, išskyrus atvejį, susijusį su baudžiamąja teise arba civilinės arba komercinės teisės procedūra, pateikė jai prašymą leisti susipažinti su informacija, susijusia su likviduojama investicine įmone, net jei šios įmonės verslo modelio esmę sudarė sukčiavimas stambiu mastu, sąmoningai siekiant apgauti investuotojus, ir keliems minėtos įmonės vadovams buvo skirtos laisvės atėmimo bausmės.

         (1)  OL C 156, 2013 6 1.


title: Byla C-456/08: 2010 m. sausio 28 d. Teisingumo Teismo (trečioji kolegija) sprendimas byloje Europos Komisija prieš Airiją (Valstybės įsipareigojimų neįvykdymas — Direktyva 93/37/EEB — Viešieji darbų pirkimai — Pranešimas kandidatams ir dalyviams apie sprendimus dėl sutarčių sudarymo — Direktyva 89/665/EEB — Peržiūros procedūros sudarant viešojo pirkimo sutartis — Ieškinio pareiškimo terminas — Ieškinio pareiškimo termino skaičiavimo pradžios data)

text:
               13.3.2010

               LT

               Europos Sąjungos oficialusis leidinys

               C 63/12

         2010 m. sausio 28 d. Teisingumo Teismo (trečioji kolegija) sprendimas byloje Europos Komisija prieš Airiją

   (Byla C-456/08) (1)

   (Valstybės įsipareigojimų neįvykdymas - Direktyva 93/37/EEB - Viešieji darbų pirkimai - Pranešimas kandidatams ir dalyviams apie sprendimus dėl sutarčių sudarymo - Direktyva 89/665/EEB - Peržiūros procedūros sudarant viešojo pirkimo sutartis - Ieškinio pareiškimo terminas - Ieškinio pareiškimo termino skaičiavimo pradžios data)
   2010/C 63/18
   Proceso kalba: anglų

      Šalys

      Ieškovė: Europos Komisija, atstovaujama G. Zavvos, M. Konstantinidis ir E. White

      Atsakovė: Airija, atstovaujama D. O'Hagan, SC A. Collins,

      Dalykas

   Valstybės įsipareigojimų neįvykdymas — 1989 m. gruodžio 21 d. Tarybos direktyvos 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo (OL L 395, p. 33; 2004 m. specialusis leidimas lietuvių k., 6 sk., 1 t., p. 246) 1 straipsnio 1 dalies pažeidimas — 1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo (OL L 199, p. 54; 2004 m. specialusis leidimas lietuvių k., 6 sk., 2 t., p. 163) 8 straipsnio 2 dalies pažeidimas — Pranešimas apie sprendimą sudaryti sutartį — Pareiga aiškiai nurodyti terminą ieškiniui dėl sprendimo sudaryti sutartį pareikšti

      Rezoliucinė dalis

               1.

               Airija,

                           —

                           dėl to, kad National Roads Authority nepranešė atmestam dalyviui apie savo sprendimą sudaryti sutartį dėl Dandolko miesto vakarinio aplinkkelio planavimo, statybos, finansavimo ir valdymo, ir

                           —

                           palikdama galioti Statutory Instrument Nr. 374/1998 patvirtintos redakcijos Aukštesniųjų teismų procedūros taisyklių (Rules of the Superior Courts) 84A straipsnio 4 dalies nuostatą, kuri sukuria netikrumą, dėl kurio sprendimo turi būti pareikštas ieškinys, ir netikrumą nustatant tokio ieškinio pareiškimo terminus,

                     neįvykdė įsipareigojimų, kiek tai susiję su pirmuoju kaltinimu, pagal 1989 m. gruodžio 21 d. Tarybos direktyvos 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo, iš dalies pakeistos 1992 m. birželio 18 d. Tarybos direktyva 92/50/EEB, 1 straipsnio 1 dalį bei pagal 1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo, iš dalies pakeistos 1997 m. spalio 13 d. Europos Parlamento ir Tarybos direktyva 97/52/EB, 8 straipsnio 2 dalį, o kiek tai susiję su antruoju kaltinimu, — pagal Direktyvos 89/665 1 straipsnio 1 dalį.

               2.

               Airija padengia bylinėjimosi išlaidas.

      (1)  OL C 313, 2008 12 6.


title: Byla T-540/13: 2015 m. spalio 2 d. Bendrojo Teismo nutartis byloje Société européenne des chaux et liants/ECHA (Ieškinys dėl panaikinimo — REACH — Administravimo mokesčio taikymas pateikus klaidingą deklaraciją dėl įmonės dydžio — Kalbinis režimas — Ieškinio pareiškimo terminas — Nepriimtinumas)

text:
               23.11.2015

               LT

               Europos Sąjungos oficialusis leidinys

               C 389/55

         2015 m. spalio 2 d. Bendrojo Teismo nutartis byloje Société européenne des chaux et liants/ECHA

   (Byla T-540/13) (1)

   ((Ieškinys dėl panaikinimo - REACH - Administravimo mokesčio taikymas pateikus klaidingą deklaraciją dėl įmonės dydžio - Kalbinis režimas - Ieškinio pareiškimo terminas - Nepriimtinumas))
   (2015/C 389/62)
   Proceso kalba: prancūzų

      Šalys

      Ieškovė: Société européenne des chaux ir liants (Burguen Žaljė, Prancūzija), atstovaujama advokato J. Dezarnaud

      Atsakovė: Europos cheminių medžiagų agentūrą (ECHA), atstovaujama M. Heikkilä, A. Iber ir C. Schultheiss

      Dalykas

   Prašymas iš dalies panaikinti 2013 m. gegužės 21 d. ECHA sprendimą SME (2013) 1665, kiek juo ieškovei nustatytas administravimo mokestis.

      Rezoliucinė dalis

               1.

               Atmesti ieškinį.

               2.

               Société européenne des chaux et liants padengia savo ir Europos cheminių medžiagų agentūros (ECHA) patirtas bylinėjimosi išlaidas.

      (1)  OL C 31, 2014 2 1.


title: Byla F-136/11: 2011 m. gruodžio 19 d. pareikštas ieškinys byloje ZZ prieš Komisiją

text:
               3.3.2012

               LT

               Europos Sąjungos oficialusis leidinys

               C 65/24

         2011 m. gruodžio 19 d. pareikštas ieškinys byloje ZZ prieš Komisiją

   (Byla F-136/11)
   2012/C 65/46
   Proceso kalba: prancūzų

      Šalys

      Ieškovas: ZZ, atstovaujamas advokatų D. Abreu Caldas, A. Coolen, E. Marchal, S. Orlandi, J.-N. Louis

      Atsakovė: Europos Komisija

      Ginčo dalykas bei aprašymas

   Sprendimo nustatyti papildomas ieškovo pensines teises, įgytas prieš įsidarbinant, pagal Bendrijos pensijų sistemą, panaikinimas.

      Ieškovo reikalavimai

               —

               Panaikinti 2011 m. gegužės 24 d. Sprendimą, kuriuo panaikinimas ir pakeičiamas pasiūlymas pervesti ieškovo pensines teises remiantis jo prašymu pagal Pareigūnų tarnybos nuostatų VIII priedo 11 straipsnio 2 dalį, ir kuriame išdėstytas naujas perskaičiuotas pasiūlymas pagal 2011 m. kovo 3 d. priimtas Bendrąsias įgyvendinimo taisykles.

               —

               Priteisti iš Komisijos bylinėjimosi išlaidas.


title: Byla C-523/10: 2012 m. balandžio 19 d. Teisingumo Teismo (pirmoji kolegija) sprendimas byloje ( Oberster Gerichtshof (Austrija) prašymas priimti prejudicinį sprendimą) Wintersteiger AG prieš Products 4U Sondermaschinenbau GmbH (Reglamentas (EB) Nr. 44/2001 — Jurisdikcija ir teismo sprendimų civilinėse ir komercinėse bylose vykdymas — Jurisdikcija dėl „civilinės teisės pažeidimų, delikto arba kvazidelikto“ — Vietos, kurioje įvyko žalą sukėlęs įvykis ar jis gali įvykti, nustatymas — Paslaugų teikėjo, teikiančio nuorodas, interneto svetainė su valstybės narės aukščiausio lygio nacionaliniu domenu — Atvejis, kai skelbėjas vartoja raktinį žodį, tapatų kitoje valstybėje narėje įregistruotam prekių ženklui)

text:
               9.6.2012

               LT

               Europos Sąjungos oficialusis leidinys

               C 165/5

         2012 m. balandžio 19 d. Teisingumo Teismo (pirmoji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Wintersteiger AG prieš Products 4U Sondermaschinenbau GmbH

   (Byla C-523/10) (1)

   (Reglamentas (EB) Nr. 44/2001 - Jurisdikcija ir teismo sprendimų civilinėse ir komercinėse bylose vykdymas - Jurisdikcija dėl „civilinės teisės pažeidimų, delikto arba kvazidelikto“ - Vietos, kurioje įvyko žalą sukėlęs įvykis ar jis gali įvykti, nustatymas - Paslaugų teikėjo, teikiančio nuorodas, interneto svetainė su valstybės narės aukščiausio lygio nacionaliniu domenu - Atvejis, kai skelbėjas vartoja raktinį žodį, tapatų kitoje valstybėje narėje įregistruotam prekių ženklui)
   2012/C 165/08
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Ieškovė: Wintersteiger AG

      Atsakovė: Products 4U Sondermaschinenbau GmbH

      Dalykas

   Prašymas priimti prejudicinį sprendimą — Oberster Gerichtshof — 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2001, p. 1; 2004 m. specialusis leidimas lietuvių k., 19 sk., 4 t., p. 42) 5 straipsnio 3 dalies išaiškinimas — Jurisdikcijos nagrinėti ieškinį, kuriuo siekiama, kad būtų nutraukta prekių ženklui tapataus žymens rezervacija interneto paieškos sistemoje, kurią eksploatuoja paslaugų tiekėjas, nustatymas tam, kad įvedus šį žymenį kaip raktinį žodį („AdWord“) būtų automatiškai surastas prekių ir paslaugų, kurios panašios arba tapačios į tas prekes ir paslaugas, kurioms buvo įregistruotas nagrinėjamas prekių ženklas, reklaminis skelbimas — Situacija, kai prekių ženklas yra saugomas vienoje valstybėje narėje ir minėtas reklaminis skelbimas veikia tik pagal šios paieškos sistemos, kurioje daroma nuoroda į kitą valstybę narę, tačiau kuri gali būti prieinama iš pirmosios valstybės narės ir kuria galima naudotis oficialia šios valstybės kalba, aukščiausio lygio domeną („Top Level Domain“) — Kriterijai nustatyti „vietą, kurioje įvyko žalą sukėlęs įvykis ar jis gali įvykti“.

      Rezoliucinė dalis

   2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 5 straipsnio 3 punktas turi būti aiškinamas taip, kad ginčas dėl teisių į valstybėje narėje įregistruotą prekių ženklą pažeidimo, kai raktinį žodį, kuris tapatus kitoje valstybėje narėje įregistruotam prekių ženklui, skelbėjas vartoja paieškos sistemos interneto svetainėje su kitos valstybės narės aukščiausio lygio nacionaliniu domenu, gali būti nagrinėjamas valstybės narės, kurioje prekių ženklas įregistruotas, teismuose arba valstybės narės, kurioje įsisteigęs skelbėjas, teismuose.

      (1)  OL C 30, 2011 1 29.


title: Byla T-663/13 P: 2013 m. gruodžio 16 d. Europos Sąjungos Audito rūmų pateiktas apeliacinis skundas dėl 2013 m. spalio 17 d. Tarnautojų teismo sprendimo byloje F-69/11 BF prieš Audito rūmus

text:
               22.2.2014

               LT

               Europos Sąjungos oficialusis leidinys

               C 52/39

         2013 m. gruodžio 16 d. Europos Sąjungos Audito rūmų pateiktas apeliacinis skundas dėl 2013 m. spalio 17 d. Tarnautojų teismo sprendimo byloje F-69/11 BF prieš Audito rūmus
   (Byla T-663/13 P)
   2014/C 52/75
   Proceso kalba: prancūzų

      Šalys

      Apeliantas: Europos Sąjungos Audito rūmai, atstovaujami T. Kennedy ir J. Vermer

      Kita proceso šalis: BF (Liuksemburgas, Liuksemburgas)

      Reikalavimai

   Apeliantas Bendrojo Teismo prašo:

               —

               panaikinti Tarnautojų teismo sprendimą byloje F-69/11;

               —

               patenkinti Audito rūmų reikalavimus pirmoje instancijoje, t. y. — atmesti ieškinį kaip nepagrįstą;

               —

               priteisti iš BF šioje instancijoje ir Tarnautojų teisme patirtas bylinėjimosi išlaidas.

      Apeliacinio skundo pagrindai ir pagrindiniai argumentai

   Grįsdamas apeliacinį skundą, apeliantas remiasi keturiais pagrindais.

               1.

               Pirmasis apeliacinio skundo pagrindas susijęs teisės klaida, nes Tarnautojų teismas klaidingai aiškino ir taikė 2010 m. birželio 17 d. sprendimo Nr. 45-2010, susijusio su skyriaus vadovų ir direktorių atrankos procedūra, 6 straipsnį.

               2.

               Antrasis apeliacinio skundo pagrindas susijęs su Tarnautojų teismo įrodymų iškraipymu tiek, kiek jis manė, kad Atrankos komiteto skirti balai kandidatams yra informacija, kuri turėjo būti pateikta jo ataskaitoje, pateiktoje Paskyrimų tarnybai.

               3.

               Trečiasis apeliacinio skundo pagrindas susijęs su faktinių aplinkybių iškraipymu, nes Tarnautojų teismas pažeidė savo pareigą išnagrinėti faktines aplinkybes, kuriomis jis rėmėsi konstatuodamas procedūros pažeidimus.

               4.

               Ketvirtasis apeliacinio skundo pagrindas susijęs su motyvavimo nebuvimu ir teisės klaida, nes Tarnautojų teismas nusprendė, kad pažeidimas, susijęs su motyvavimo, kurio reikalaujama pagal Sprendimo Nr. 45-2010 6 straipsnio 1 dalį tiek, kiek tai susiję su Atrankos komiteto ataskaita, nebuvimu lėmė ginčijamų sprendimų panaikinimą pirmoje instancijoje.


title: Byla C-21/13: 2014 m. rugsėjo 4 d. Teisingumo Teismo (antroji kolegija) sprendimas byloje (Finanzgericht Hamburg (Vokietija) prašymas priimti prejudicinį sprendimą) Simon, Evers & Co GmbH/Hauptzollamt Hamburg-Hafen (Prašymas priimti prejudicinį sprendimą — Prekybos politika — Antidempingo muitai — Reglamentas (EB) Nr. 499/2009 — Galiojimas — Kinijos kilmės importuojami produktai — Tų pačių produktų, įvežamų iš Tailando, importas — Vengimas — Įrodymai — Nebendradarbiavimas)

text:
               10.11.2014

               LT

               Europos Sąjungos oficialusis leidinys

               C 395/9

      2014 m. rugsėjo 4 d. Teisingumo Teismo (antroji kolegija) sprendimas byloje (Finanzgericht Hamburg (Vokietija) prašymas priimti prejudicinį sprendimą) Simon, Evers & Co GmbH/Hauptzollamt Hamburg-Hafen

      (Byla C-21/13) (1)

      ((Prašymas priimti prejudicinį sprendimą - Prekybos politika - Antidempingo muitai - Reglamentas (EB) Nr. 499/2009 - Galiojimas - Kinijos kilmės importuojami produktai - Tų pačių produktų, įvežamų iš Tailando, importas - Vengimas - Įrodymai - Nebendradarbiavimas))
      (2014/C 395/11)
      Proceso kalba: vokiečių

         Prašymą priimti prejudicinį sprendimą pateikęs teismas

      Finanzgericht Hamburg

         Šalys pagrindinėje byloje

         Ieškovė: Simon, Evers & Co GmbH

         Atsakovė: Hauptzollamt Hamburg-Hafen

         Rezoliucinė dalis

      Išnagrinėjus pateiktą klausimą, nenustatyta aplinkybių, galinčių paveikti 2009 m. birželio 11 d. Tarybos reglamento (EB) Nr. 499/2009, išplečiančio galutinio antidempingo muito, nustatyto Reglamentu (EB) Nr. 1174/2005 importuojamiems Kinijos Liaudies Respublikos kilmės rankinių padėklų krautuvams ir jų pagrindinėms dalims, taikymą tam pačiam importuojamam produktui, įvežamam iš Tailando ir deklaruojamam kaip Tailando kilmės arba ne, galiojimą.

         (1)  OL C 114, 2013 4 20.


title: Byla C-175/14: 2014 m. balandžio 10 d. Verwaltungsgerichtshof (Austrija) pateiktas prašymas priimti prejudicinį sprendimą byloje Ralph Prankl

text:
               21.7.2014

               LT

               Europos Sąjungos oficialusis leidinys

               C 235/3

         2014 m. balandžio 10 d.Verwaltungsgerichtshof (Austrija) pateiktas prašymas priimti prejudicinį sprendimą byloje Ralph Prankl

   (Byla C-175/14)
   2014/C 235/04
   Proceso kalba: vokiečių

      Prašymą priimti prejudicinį sprendimą pateikęs teismas

      Verwaltungsgerichtshof

      Šalys pagrindinėje byloje

      Apeliantas: Ralph Prankl

      Suinteresuota institucija: Bundesfinanzgericht

      Prejudicinis klausimas

   Ar 1992 m. gruodžio 14 d. Direktyvos 92/108/EEB (1) redakcijos 1992 m. vasario 25 d. Tarybos direktyvos 92/12/EEB (2) dėl bendros tvarkos, susijusios su akcizais apmokestinamais produktais, ir jų laikymu, judėjimu ir kontrole [jų laikymo, judėjimo ir kontrolės], 7 straipsnio 1 ir 2 dalis ir 9 straipsnio 1 dalį reikia aiškinti taip, kad joms prieštarauja nacionalinės teisės normos, pagal kurias akcizo mokestis (tabako mokestis) už akcizais apmokestinamas prekes (cigaretes), kurios buvo išleistos vartoti vienoje (pirmojoje) valstybėje narėje ir nenaudojant šios direktyvos 7 straipsnio 4 dalyje numatyto lydimojo dokumento sausumos keliais per vieną ar kelias valstybes nares (tranzitinės valstybės narės) buvo vežamos į kitą valstybę narę (paskirties valstybė narė) tam, kad būtų parduotos paskirties valstybėje narėje, taikomas ir paskirties valstybėje narėje?

      (1)  1992 m. gruodžio 14 d. Tarybos direktyva 92/108/EEB, iš dalies keičianti Direktyvą 92/12/EEB dėl bendros tvarkos, susijusios su akcizais apmokestinamais produktais ir jų laikymu, judėjimu ir kontrole, bei iš dalies keičianti Direktyvą 92/81/EEB (OL L 390, p. 124; 2004 m. specialusis leidimas lietuvių k., 9 sk., 1 t., p. 235).

      (2)  OL L 76, p. 1; 2004 m. specialusis leidimas lietuvių k., 9 sk., 1 t., p. 179.


title: Byla T-2/08: 2009 m. spalio 5 d. Pirmosios instancijos teismo nutartis byloje Landesanstalt für Medien Nordrhein-Westfalen prieš Komisiją (Ieškinys dėl panaikinimo — Valstybės pagalba — Konkrečios sąsajos nebuvimas — Nepriimtinumas)

text:
               21.11.2009

               LT

               Europos Sąjungos oficialusis leidinys

               C 282/47

         2009 m. spalio 5 d. Pirmosios instancijos teismo nutartis byloje Landesanstalt für Medien Nordrhein-Westfalen prieš Komisiją

   (Byla T-2/08) (1)

   (Ieškinys dėl panaikinimo - Valstybės pagalba - Konkrečios sąsajos nebuvimas - Nepriimtinumas)
   2009/C 282/90
   Proceso kalba: vokiečių

      Šalys

      Ieškovė: Landesanstalt für Medien Nordrhein-Westfalen (Diuseldorfas, Vokietija), atstovaujama advokatų A. Rosenfeld ir G.–B. Lehr

      Atsakovė: Europos Bendrijų Komisija, atstovaujama K. Gross ir B. Martenczuk

      Ieškovės pusėje į bylą įstojusi šalis: Vokietijos Federacinė Respublika, atstovaujama M. Lumma ir J. Möller

      Dalykas

   Prašymas panaikinti 2007 m. spalio 23 d. Komisijos sprendimą dėl valstybės pagalbos C 34/2006 (ex N 29/2005 ir ex CP 13/2004), kurią Vokietijos Federacinė Respublika ketina suteikti komerciniams transliuotojams pradedant skaitmeninės antžeminės televizijos transliacijas Šiaurės Reino-Vestfalijos žemėje.

      Rezoliucinė dalis

               1.

               Atmesti ieškinį kaip nepriimtiną.

               2.

               Landesanstalt für Medien Nordrhein-Westfalen padengia savo ir Europos Bendrijos patirtas bylinėjimosi išlaidas.

               3.

               Vokietijos Federacinė Respublika padengia savo bylinėjimosi išlaidas.

      (1)  OL C 64, 2008 3 8.


title: Byla T-97/05 2006 m. liepos 12 d. Pirmosios instancijos teismo sprendimas Rossi prieš VRDT — Marcorossi (MARCOROSSI) ( Bendrijos prekių ženklas — Protesto procedūra — Žodinio Bendrijos prekių ženklo MARCOROSSI paraiška — Ankstesni žodiniai nacionalinis ir tarptautinis prekių ženklai MISS ROSSI — Ankstesnis žodinis Bendrijos prekių ženklas SERGIO ROSSI — Santykinis atmetimo pagrindas — Galimybė supainioti )

text:
               16.9.2006

               LT

               Europos Sąjungos oficialusis leidinys

               C 224/40

         2006 m. liepos 12 d. Pirmosios instancijos teismo sprendimas Rossi prieš VRDT — Marcorossi (MARCOROSSI)

   (Byla T-97/05) (1)

   („Bendrijos prekių ženklas - Protesto procedūra - Žodinio Bendrijos prekių ženklo MARCOROSSI paraiška - Ankstesni žodiniai nacionalinis ir tarptautinis prekių ženklai MISS ROSSI - Ankstesnis žodinis Bendrijos prekių ženklas SERGIO ROSSI - Santykinis atmetimo pagrindas - Galimybė supainioti“)
   (2006/C 224/86)
   Proceso kalba: italų
   Šalys

      Ieškovė: Sergio Rossi SpA (San Mauro Pascoli, Italija), atstovaujama advokato A. Ruo

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock

      Kita proceso VRDT Apeliacinėje taryboje šalis, įstojusi į bylą Pirmosios instancijos teisme: Marcorossi Srl (Bodio Lommago, Italija), atstovaujama advokatų P. Roncaglia, G. Lazzeretti, M. Boleto ir E. Gavuzzi
   Dalykas
   Ieškinys dėl 2004 m. gruodžio 17 d. VRDT antrosios apeliacinės tarybos sprendimo (byla R 226/2003-2) dėl protesto procedūros tarp Sergio Rossi SpA ir Marcorossi Srl

   Rezoliucinė dalis

               1.

               Atmesti ieškinį.

               2.

               Nurodyti ieškovei kartu su savo bylinėjimosi išlaidomis padengti ir įstojusios į bylą šalies išlaidas.

               3.

               Nurodyti Vidaus rinkos derinimo tarnybai (prekių ženklams ir pramoniniam dizainui) (VRDT) padengti savo bylinėjimosi išlaidas.

      (1)  OL C 115, 2005 5 14.


title: Byla C-440/15 P: 2015 m. rugpjūčio 10 d. AgriCapital Corp. pateiktas apeliacinis skundas dėl 2015 m. birželio 10 d. Bendrojo Teismo (aštuntoji kolegija) priimto sprendimo byloje T-514/13 AgriCapital Corp./Vidaus rinkos derinimo tarnyba (prekių ženklams ir pramoniniam dizainui) (VRDT)

text:
               30.5.2016

               LT

               Europos Sąjungos oficialusis leidinys

               C 191/2

         2015 m. rugpjūčio 10 d.AgriCapital Corp. pateiktas apeliacinis skundas dėl 2015 m. birželio 10 d. Bendrojo Teismo (aštuntoji kolegija) priimto sprendimo byloje T-514/13 AgriCapital Corp./Vidaus rinkos derinimo tarnyba (prekių ženklams ir pramoniniam dizainui) (VRDT)

   (Byla C-440/15 P)
   (2016/C 191/03)
   Proceso kalba: anglų

      Šalys

      Apeliantė: AgriCapital Corp., atstovaujama advokatų P. Meyer ir M. Gramsch

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui) (VRDT)
   2016 m. kovo 3 d. Teisingumo Teismo (dešimtoji kolegija) nutartimi apeliacinis skundas pripažintas nepriimtinu.


title: Byla T-283/14: 2015 m. birželio 9 d. Bendrojo Teismo nutartis byloje Advansa ir kt./Komisija (Valstybės pagalba — Vokietijos priimtos priemonės, skirtos iš atsinaujinančių energijos išteklių pagamintai elektros energijai ir daug energijos naudojančioms įmonėms remti — Sprendimas pradėti procedūrą pagal SESV 108 straipsnio 2 dalį — Galutinio sprendimo priėmimas po ieškinio pareiškimo — Poreikio priimti sprendimą nebuvimas)

text:
               7.9.2015

               LT

               Europos Sąjungos oficialusis leidinys

               C 294/66

         2015 m. birželio 9 d. Bendrojo Teismo nutartis byloje Advansa ir kt./Komisija

   (Byla T-283/14) (1)

   ((Valstybės pagalba - Vokietijos priimtos priemonės, skirtos iš atsinaujinančių energijos išteklių pagamintai elektros energijai ir daug energijos naudojančioms įmonėms remti - Sprendimas pradėti procedūrą pagal SESV 108 straipsnio 2 dalį - Galutinio sprendimo priėmimas po ieškinio pareiškimo - Poreikio priimti sprendimą nebuvimas))
   (2015/C 294/81)
   Proceso kalba: vokiečių

      Šalys

      Ieškovės: Advansa GmbH (Hamas, Vokietija), Akzo Nobel Industrial Chemicals GmbH (Ibenbiurenas, Vokietija), Aurubis AG (Hamburgas, Vokietija), Cabb GmbH (Gerstofenas, Vokietija), CBW Chemie GmbH Bitterfeld-Wolfen (Biterfeldas–Volfenas, Vokietija), CFB Chemische Fabrik Brunsbüttel GmbH & Co. KG (Brunsbiutelis, Vokietija), Clariant Produkte (Deutschland) GmbH (Frankfurtas prie Maino, Vokietija), Dow Olefinverbund GmbH (Škopau, Vokietija), Dow Deutschland Anlagengesellschaft mbH (Štadė, Vokietija), Dralon GmbH (Dormagenas, Vokietija), Ems-Chemie (Neumünster) GmbH & Co. KG (Noimiunsteris, Vokietija), Hahl Filaments GmbH (Munderkingenas, Vokietija), ISP Marl GmbH (Marlis, Vokietija), Messer Produktionsgesellschaft mbH Siegen (Zulcbachas, Vokietija), Messer Produktionsgesellschaft mbH Salzgitter (Zulcbachas), Nabaltec AG (Švandorfas, Vokietija), Siltronic AG (Miunchenas, Vokietija), Trevira GmbH (Bobingenas, Vokietija), Wacker Chemie AG (Miunchenas) ir Westfalen Industriegase GmbH (Miunsteris, Vokietija), atstovaujamos advokatų H C. Arhold, L. Petersen, F.-A. Wesche, N. Wimmer ir T. Woltering

      Atsakovė: Europos Komisija, atstovaujama T. Maxian Rusche ir R. Sauer, padedamų advokatų C. von Donat ir G. Quardt

      Dalykas

   Prašymas iš dalies panaikinti 2013 m. gruodžio 18 d. Komisijos sprendimą C(2013) 4424 final pagal SESV 108 straipsnio 2 dalį pradėti oficialią tyrimo procedūrą dėl Vokietijos Federacinės Respublikos priimtų priemonių, skirtų iš atsinaujinančių energijos išteklių pagamintai elektros energijai ir daug energijos naudojančioms įmonėms remti [valstybės pagalba SA.33995 (2013/C) (ex 2013/NN)]

      Rezoliucinė dalis

               1.

               Nebereikia priimti sprendimo dėl šio ieškinio.

               2.

               Nebereikia priimti sprendimo dėl ELPA priežiūros institucijos pateikto prašymo leisti įstoti į bylą.

               3.

               Advansa GmbH, Akzo Nobel Industrial Chemicals GmbH, Aurubis AG, Cabb GmbH, CBW Chemie GmbH Bitterfeld-Wolfen, CFB Chemische Fabrik Brunsbüttel GmbH & Co. KG, Clariant Produkte (Deutschland) GmbH, Dow Olefinverbund GmbH, Dow Deutschland Anlagengesellschaft mbH, Dralon GmbH, Ems-Chemie (Neumünster) GmbH & Co. KG, Hahl Filaments GmbH, ISP Marl GmbH, Messer Produktionsgesellschaft mbH Siegen, Messer Produktionsgesellschaft mbH Salzgitter, Nabaltec AG, Siltronic AG, Trevira GmbH, Wacker Chemie AG ir Westfalen Industriegase GmbH padengia savo ir Europos Komisijos patirtas bylinėjimosi išlaidas.

               4.

               ELPA priežiūros institucija padengia savo bylinėjimosi išlaidas.

      (1)  OL C 223, 2014 7 14.


title: Byla T-259/15: 2015 m. gegužės 26 d. pareikštas ieškinys byloje Close ir Cegelec/Parlamentas

text:
               20.7.2015

               LT

               Europos Sąjungos oficialusis leidinys

               C 236/48

         2015 m. gegužės 26 d. pareikštas ieškinys byloje Close ir Cegelec/Parlamentas

   (Byla T-259/15)
   (2015/C 236/63)
   Proceso kalba: prancūzų

      Šalys

      Ieškovės: SA Close (Harzé-Aywaille, Belgija) ir Cegelec (Briuselis, Belgija), atstovaujamos advokatų J.-M. Rikkers ir J.-L. Teheux

      Atsakovas: Europos Parlamentas

      Reikalavimai

   Ieškovės Bendrojo Teismo prašo:

               —

               Panaikinti nežinomą dieną priimtą Europos Parlamento sprendimą dėl viešųjų darbų pirkimo sutarties, susijusios su konkurso INLO-D-UPIL-T-14-A04 dėl „Liuksemburge esančio Konrad Adenauer pastato išplėtimo ir atnaujinimo projekto“ 73 dalimi (centrinė energija), sudarymo su Laikinąja asociacija ENERGIE-KAD (kurią sudaro bendrovės MERSCH ir SCHMITZ PRODUCTION SARL ir ENERGOLUX S.A.) ir atitinkamai dėl ieškovių pasiūlymo nepasirinkimo.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi dviem pagrindais.

               1.

               Pirmasis ieškinio pagrindas susijęs su pareigos motyvuoti ir skaidrumo principo pažeidimu, nes svarstant ieškovių pasiūlymo atmetimo priežastis ir sprendimo sudaryti sutartį su Laikinąja asociacija ENERGIE-KAD ištraukas, neįmanoma patikrinti, ar šie konkurso dalyviai laikėsi viešųjų pirkimų dokumentuose nurodytų kokybinio vertinimo kriterijų.

               2.

               Antrasis ieškinio pagrindas susijęs su akivaizdžia vertinimo klaida bei lygybės ir nediskriminavimo principų pažeidimu.

         Ieškovės tvirtina, kad nusprendęs sudaryti šią sutartį su Laikinąja asociacija ENERGIE-KAD, Europos Parlamentas padarė akivaizdžią vertinimo klaidą ir kad atrankos kriterijai nebuvo taikomi atsižvelgiant į specifikacijas ir laikantis Reglamento (ES, Euratomas) Nr. 966/2012 102 straipsnyje nustatytų skaidrumo, proporcingumo, vienodo požiūrio ir nediskriminavimo principų (1).

      (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, p. 1).


title: Byla C-491/11 P: 2012 m. birželio 27 d. Teisingumo Teismo nutartis byloje Fuchshuber Agrarhandel GmbH prieš Europos Komisiją (Apeliacinis skundas — Bendra žemės ūkio politika — Kukurūzu pirkimas iš Vengrijos intervencinės agentūros — Nepakankamos atsargos — Tariamas Komisijos pareigos kontroliuoti nevykdymas — Deliktinė atsakomybė)

text:
               24.11.2012

               LT

               Europos Sąjungos oficialusis leidinys

               C 366/20

         2012 m. birželio 27 d. Teisingumo Teismo nutartis byloje Fuchshuber Agrarhandel GmbH prieš Europos Komisiją

   (Byla C-491/11 P) (1)

   (Apeliacinis skundas - Bendra žemės ūkio politika - Kukurūzu pirkimas iš Vengrijos intervencinės agentūros - Nepakankamos atsargos - Tariamas Komisijos pareigos kontroliuoti nevykdymas - Deliktinė atsakomybė)
   2012/C 366/34
   Proceso kalba: vokiečių

      Šalys

      Apeliantė: Fuchshuber Agrarhandel GmbH, atstovaujama Rechtsanwalt G. Lehner

      Kita proceso šalis: Europos Komisija, atstovaujama G. von Rintelen ir D. Triantafyllou

      Dalykas

   Apeliacinis skundas dėl 2011 m. liepos 21 d. Bendrojo Teismo (antroji kolegija) nutarties Fuchshuber Agrarhandel GmbH prieš Komisiją (T-451/10), kuria Bendrasis Teismas kaip akivaizdžiai visiškai teisiškai nepagrįstą atmetė ieškinį dėl žalos atlyginimo, kuriuo siekiama, kad būtų atlyginta žala, tariamai patirta dėl to, kad Komisija nekontroliavo nuolatinių konkursų grūdams, nagrinėjamu atveju Vengrijos intervencinės agentūros turimiems kukurūzams, perparduoti vidaus rinkoje įgyvendinimo sąlygų

      Rezoliucinė dalis

               1.

               Atmesti apeliacinį skundą.

               2.

               Priteisti iš Fuchshuber Agrarhandel GmbH bylinėjimosi išlaidas.

      (1)  OL C 13, 2012 1 14.


title: Byla C-18/05 Commissione Tributaria Provinciale di Napoli 2004 m. liepos 15 d. nutartimi pateiktas prašymas priimti prejudicinį sprendimą jos nagrinėjamoje byloje tarp Casa di Cura Privata Salus SpA ir Agenzia Entrate Ufficio Napoli 4

text:
               16.4.2005

               LT

               Europos Sąjungos oficialusis leidinys

               C 93/5

         Commissione Tributaria Provinciale di Napoli 2004 m. liepos 15 d. nutartimi pateiktas prašymas priimti prejudicinį sprendimą jos nagrinėjamoje byloje tarp Casa di Cura Privata Salus SpA ir Agenzia Entrate Ufficio Napoli 4
   (Byla C-18/05)
   (2005/C 93/09)
   Proceso kalba: italų

      Commissione Tributaria Provinciale di Napoli2004 m. liepos 15 d. nutartimi, kurią Europos Bendrijų Teisingumo Teismo sekretoriatas gavo 2005 m. sausio 20 d., kreipėsi į Europos Bendrijų Teisingumo Teismą su prašymu priimti prejudicinį sprendimą jos nagrinėjamoje byloje tarp Casa di Cura Privata Salus SpA ir Agenzia Entrate Ufficio Napoli 4.

      Commissione Tributaria Provinciale di Napoli Teisingumo Teismo prašo atsakyti į šiuos prejudicinius klausimus:

               1)

               Ar 1977 m. gegužės 17 d. Šeštosios Tarybos direktyvos Nr. 77/388/EEB (1) 13 straipsnio B skirsnio c punkte numatytas atleidimas nuo mokesčio yra susijęs su pirkimo pridėtinės vertės mokesčiu, mokamu įsigijant prekes, naudojamas veiklai, kuriai taikomas atleidimas nuo mokesčio, arba tuo atveju, kai įsigijęs tokios veiklos įvykdymui naudojamas prekes asmuo, vėliau šias prekes parduoda kitiems asmenims?

               2)

               Ar šioje nuostatoje įtvirtintos besąlygiškos ir pakankamai aiškios taisyklės, kad ją būtų galima tiesiogiai taikyti nacionalinės teisės sistemoje?

               3)

               Kokią reikšmę direktyvos tiesioginio taikymo tikslams turi 13 straipsnio A skirsnio 1 dalies nuostata, pagal kurią valstybės narės, siekdamos įgyvendinti jos nuostatas (B skirsnio c punktą) turi nustatyti sąlygas, kad „užkirstų kelią galimam mokesčių vengimui ar piktnaudžiavimui“?

      (1)  OL L 145, 1977 6 13, p. 1.


title: Byla T-523/11: 2011 m. spalio 4 d. pareikštas ieškinys byloje Maxima Grupė prieš VRDT — Bodegas Maximo (MAXIMA PREMIUM)

text:
               3.12.2011

               LT

               Europos Sąjungos oficialusis leidinys

               C 355/24

         2011 m. spalio 4 d. pareikštas ieškinys byloje Maxima Grupė prieš VRDT — Bodegas Maximo (MAXIMA PREMIUM)

   (Byla T-523/11)
   2011/C 355/44
   Kalba, kuria surašytas ieškinys: anglų

      Šalys

      Ieškovė: UAB „Maxima Grupė“ (Vilnius, Lietuva), atstovaujama advokatų R. Žabolienės ir E. Saukalo

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Bodegas Maximo, SL (Ojonas, Ispanija)

      Reikalavimai

               —

               Panaikinti 2011 m. rugpjūčio 2 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1584/2010-4 ir

               —

               įpareigoti atsakovę padengti bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas „MAXIMA PREMIUM“ 3, 5, 16, 29, 30, 31, 32 ir 33 klasių prekėms — Bendrijos prekių ženklo paraiška Nr. 6981443.

      Prekių ženklo ar žymens, kuriuo remtasi per protesto procedūrą, savininkas: kita procedūros Apeliacinėje taryboje šalis.

      Prekių ženklas ar žymuo, kuriuo remtasi per protesto procedūrą: žodinis prekių ženklas MAXIMO 33 klasės prekėms (Bendrijos prekių ženklas Nr. 6642284).

      Protestų skyriaus sprendimas: patenkinti protestą visų ginčijamų prekių atžvilgiu.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinės taryba nusprendė, kad yra galimybė supainioti neatsižvelgdama į visus reikšmingus šios bylos aspektus, įskaitant neryškų „MAXIMO/MAXIMA“ skiriamąjį požymį, žymenų panašumą ir tai, jog atitinkama visuomenė yra ypatingai atidi ir gerai informuota.


title: Byla C-238/07 P 2007 m. gegužės 14 d. Derya Beyatli pateiktas apeliacinis skundas dėl 2007 m. kovo 5 d. Pirmosios instancijos teismo (penktoji kolegija) priimto sprendimo byloje T-455/04 Derya Beyatli ir Armagan Candan prieš Europos Bendrijų Komisiją

text:
               4.8.2007

               LT

               Europos Sąjungos oficialusis leidinys

               C 183/18

         2007 m. gegužės 14 d. Derya Beyatli pateiktas apeliacinis skundas dėl 2007 m. kovo 5 d. Pirmosios instancijos teismo (penktoji kolegija) priimto sprendimo byloje T-455/04 Derya Beyatli ir Armagan Candan prieš Europos Bendrijų Komisiją

   (Byla C-238/07 P)
   (2007/C 183/30)
   Proceso kalba: anglų
   Šalys

      Apeliantė: Derya Beyatli, atstovaujama A. Demetriades, Δικηγόρος

      Kita proceso šalis: Europos Bendrijų Komisija
   Apeliantės reikalavimai

               —

               Panaikinti ginčijamąjį sprendimą,

               —

               panaikinti atsakovės 2004 m. gegužės 5 d. sprendimą,

               —

               priteisti iš atsakovės apeliacinėje instancijoje patirtas bylinėjimosi išlaidas.

         Apeliacinio skundo pagrindai ir pagrindiniai argumentai
   Apeliantė teigia, kad ginčijamasis sprendimas turi būti panaikintas remiantis šiais pagrindais:

               Pirmosios instancijos teismas, nesiekdamas nustatyti įrodymų atliekant tyrimą arba apklausą, susijusią su ne tik EPSO, bet ir Europos Bendrijų atstovybės Kipre ir (arba) bendrai Komisijos archyvų atvėrimu, padarė teisės klaidą.

               Dėl šio Pirmosios instancijos teismo neveikimo atsakovai neatskleidė visos bylai svarbios korespondencijos tarp Europos Bendrijų atstovybės Kipre ir (arba) Komisijos ir (arba) EPSO. Todėl Pirmosios instancijos teismo procese buvo pažeistos apeliantės teisės į teisingą apklausą.


title: Byla T-657/14: 2014 m. rugsėjo 12 d. pareikštas ieškinys byloje Ispanija/Komisija

text:
               27.10.2014

               LT

               Europos Sąjungos oficialusis leidinys

               C 380/22

         2014 m. rugsėjo 12 d. pareikštas ieškinys byloje Ispanija/Komisija

   (Byla T-657/14)
   2014/C 380/29
   Proceso kalba: ispanų

      Šalys

      Ieškovė: Ispanijos Karalystė, atstovaujama Abogado del Estado A. Gavela Llopis

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti niekiniu 2014 m. birželio 27 d. sprendimą, kuriuo nusprendžiama nutraukti išlaidų deklaracijos mokėjimo terminą ir mokėjimo reikalavimą Nr. 21, susijusius su mokslinių tyrimų, plėtros ir inovacijų veiklos programa, EKPF technologijų fondu, ir kurį Ispanijos Karalystė atsiuntė 2013 m. gruodžio 26 d., bei pradėti sustabdymo procedūrą, ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas susijęs su tuo, kad sprendimu nutraukti ir pradėti sustabdymo procedūrą pažeidžiama 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantis Reglamentą (EB) Nr. 1260/1999 (OL L 210, p. 25), 87 straipsnio 2 dalis, skaitoma kartu su to reglamento 91 ir 92 straipsniais.

                           —

                           Šiuo klausimu ieškovė tvirtina, kad minėtoje 87 straipsnio 2 dalyje nustatytas terminas yra naikinamasis terminas, kuriuo Komisijai draudžiama priimti sprendimą dėl mokėjimo termino nutraukimo praėjus dviem mėnesiams, todėl remiantis ta dalimi Komisijai taip pat neleidžiama pradėti mokėjimų sustabdymo procedūros.

               2.

               Antrasis ieškinio pagrindas grindžiamas aplinkybe, kad sprendimas nutraukti ir pradėti procedūrą buvo priimtas nesilaikant Sąjungos teisėje nustatyto termino ir kad tuo sprendimu pažeidžiami teisinio saugumo teisėtų lūkesčių ir gero administravimo principai. Šis sprendimas turi pasekmių biudžetui ir sukelia žalingas finansines pasekmes Ispanijos Karalystei, kuri sąžiningai tikėjosi gauti mokėjimą per teisės aktuose nustatytą terminą.

               3.

               Trečiasis ieškinio pagrindas susijęs su Reglamento Nr. 1083/2006 91 straipsnio 1 dalies a punkto pažeidimu, nes ginčijamame sprendime nesilaikoma sąlygų, kurios nustatytos tame reglamente, kad sprendimas būtų priimtas teisėtai.

                           —

                           Šiuo klausimu Ispanijos Karalystė tvirtina, kad sprendimas nutraukti pagrįstas ne audito ataskaita, kaip to reikalaujama minėtame straipsnyje, o paprasčiausiu projektu, kuris negali būti laikomas galutiniu dokumentu, kuriuo galima grįsti sprendimą nutraukti. Kita vertus, tame projekte nėra jokių ženklų ir tuo labiau įrodymų dėl didelių valdymo ir kontrolės sistemos trūkumų.


title: Byla T-559/15: 2015 m. rugsėjo 25 d. pareikštas ieškinys byloje Post Bank Iran/Taryba

text:
               25.1.2016

               LT

               Europos Sąjungos oficialusis leidinys

               C 27/59

         2015 m. rugsėjo 25 d. pareikštas ieškinys byloje Post Bank Iran/Taryba

   (Byla T-559/15)
   (2016/C 027/76)
   Proceso kalba: anglų

      Šalys

      Ieškovė: Post Bank Iran (Teheranas, Iranas), atstovaujama advokato D. Luff

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               nurodyti Europos Sąjungos Tarybai atlyginti turtinę ir neturtinę žalą, ieškovės patirtą dėl to, kad Taryba neteisėtai nustatė ieškovei ribojamąsias priemones remdamasi šiais neteisėtais aktais: i) 2010 m. spalio 25 d. Tarybos sprendimu 2010/644/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (1); ii) 2010 m. spalio 25 d. Tarybos sprendimu (ES) Nr. 961/2010 (2); iii) 2011 m. gruodžio 1 d. Tarybos sprendimu 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (3); iv) 2011 m. gruodžio 1 d. Tarybos įgyvendinimo reglamentu (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (4); v) 2012 m. kovo 23 d. Tarybos reglamentu (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (5);

               —

               suteikti ieškovei žalos atlyginimą su palūkanomis, iš viso 203 695 040 eurų sumą, kuri apimtų turtinę ir neturtinę žalą, ieškovės patirtą dėl neteisėtų Tarybos aktų;

               —

               priteisti iš Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė pateikia šiuos argumentus.

               1.

               Ji nurodo, kad pagal SESV 340 straipsnį Europos Sąjungos institucijos padarytos žalos auka gali reikalauti, kad ši institucija atlygintų žalą. Teismų praktikoje nurodytos reikalavimo atlyginti žalą su palūkanomis pateikimo sąlygos. 2014 m. lapkričio 25 d. Bendrojo Teismo sprendime Safa Nicu Sepahan/Taryba (T-384/11, ECR, EU:T:2014:986) jos išdėstytos taip: a) neteisėtas institucijos elgesys; b) turi būti patirta reali žala ir c) turi būti priežastinis ryšys tarp skundžiamo elgesio ir tariamai nurodytos žalos.

               2.

               Ieškovė tvirtina, kad jos atveju įvykdytos visos trys sąlygos: Taryba padarė „didelį teisės nuostatos, kuria suteikiamos teisės fiziniams asmenims, kaip tai suprantama pagal teismo praktiką, pažeidimą“, kaip kad Bendrasis Teismas nusprendė 2013 m. rugsėjo 6 d. Sprendime Post Bank Iran/Taryba (T-13/11, EU:T:2013:402); ieškovė patyrė didelę turtinę ir neturtinę žalą; ši žala yra tiesioginė neteisėtų sankcijų pasekmė.

               3.

               Ieškovė taip pat nurodo, kad, kaip paaiškinta ieškinyje, jos patirta neturtinė žala lygi 1 000 000 eurų, o turtinė žala, kurią įvertino nepriklausomi auditoriai, lygi 202 695 040 eurų.

      (1)  OL L 281, 2010, p. 81.

      (2)  2010 m. spalio 25 d. Tarybos reglamentas (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, 2010, p. 1).

      (3)  OL L 319, 2011, p. 71.

      (4)  OL L 319, 2011, p. 11.

      (5)  OL L 88, 2012, p. 1.


title: Byla C-546/10 P: 2010 m. lapkričio 23 d. Hans-Peter Wilfer pateiktas apeliacinis skundas dėl 2010 m. rugsėjo 8 d. Bendrojo Teismo (ketvirtoji kolegija) priimto sprendimo byloje T-458/08 Wilfer prieš Vidaus rinkos derinimo tarnybą (prekių ženklams ir pramoniniam dizainui)

text:
               29.1.2011

               LT

               Europos Sąjungos oficialusis leidinys

               C 30/25

         2010 m. lapkričio 23 d. Hans-Peter Wilfer pateiktas apeliacinis skundas dėl 2010 m. rugsėjo 8 d. Bendrojo Teismo (ketvirtoji kolegija) priimto sprendimo byloje T-458/08 Wilfer prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-546/10 P)
   ()
   2011/C 30/42
   Proceso kalba: vokiečių

      Šalys

      Apeliantas: Hans-Peter Wilfer, atstovaujamas advokato W. Prinz

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui)

      Apelianto reikalavimai

               —

               Panaikinti 2010 m. rugsėjo 8 d. Bendrojo Teismo (ketvirtoji kolegija) sprendimą byloje T-458/08.

               —

               Priteisti iš atsakovės bylinėjimosi išlaidas.

      Apeliacinio skundo pagrindai ir pagrindiniai argumentai

   Šis apeliacinis skundas pateiktas dėl Bendrojo Teismo sprendimo, kuriuo šis atmetė apelianto ieškinį dėl 2008 m. liepos 25 d. Vidaus rinkos derinimo tarnybos ketvirtosios apeliacinės tarybos sprendimo atmesti jo paraišką įregistruoti vaizdinį prekių ženklą, kuriame pavaizduota sidabrinės, pilkos ir rudos spalvų gitaros galva.
   Grįsdamas apeliacinį skundą apeliantas nurodo keturis pagrindus.
   Bendrasis Teismas neatsižvelgė į dokumentus, pateiktus pirmą kartą kartu su ieškiniu. Apeliantas mano, kad šie dokumentai papildo jau pateiktus argumentus, todėl į juos reikia atsižvelgti.
   Bendrasis Teismas pažeidė Reglamento (EB) Nr. 40/94 7 straipsnio 1 dalies b punktą, nes neatsižvelgė į tai, jog erdvinių prekių ženklų atveju reikia skirti serijines prekes ir specifines prekes. Specifinėms prekėms būdinga tai, jog, visuotinai pripažinta, kad jos pateikia tikslinei visuomenei informacijos apie tam tikras prekių dalis, iš kurių aiškiai matyti jų kilmę. Todėl skiriamojo požymio įrodinėjimui netaikomi jokie specialūs reikalavimai. Dėl šios priežasties pakanka bet minimalaus tokių prekių dalių skiriamojo požymio. Be to, skiriamojo požymio klausimas nebuvo nagrinėjamas atsižvelgiant į tikslinės visuomenės (profesionalūs muzikantai ir mėgėjai), kuri nuo seno žinojo, jog styginiams instrumentams, kaip antai smuikams, pavyzdžiui Stradivari, būdinga speciali galvos forma, patirtį. Bendrais Teismas taip pat neatsižvelgė į tai, jog vaizdinis prekių ženklas, kuriame pavaizduota tik prekės dalis, pavyzdžiui gitaros galva, kuri paprastai naudojama apibūdinti prekę, jau turi minimalų skiriamąjį požymį.
   Bendrasis Teismas pažeidė Reglamento (EB) Nr. 40/94 74 straipsnio 1 dalyje įtvirtintą faktų nagrinėjimo Tarnybos iniciatyva principą, nes nagrinėdama klausimą, kiek gitarų galvos parodo jų kilmę, neįvertino bendros taisyklės ir išimties santykio.
   Galiausiai Bendrasis Teismas pažeidė vienodo vertinimo principą, nes neatsižvelgė į tai, jog egzistuoja kiti Bendrijos ir nacionaliniai prekių ženklai, kuriuose taip pat pavaizduota tik gitaros galva.


title: 2005 m. balandžio 14 d. Teisingumo Teismo sprendimas (antroji kolegija), Byloje C-441/03 Europos Bendrijų Komisija prieš Nyderlandų Karalystę (Valstybės įsipareigojimų neįvykdymas — Direktyvos 79/409/EEB ir 92/43/EEB — Laukinių paukščių apsauga — Natūralių buveinių apsauga — Direktyvos neperkėlimas per nustatytą terminą)

text:
               11.6.2005

               LT

               Europos Sąjungos oficialusis leidinys

               C 143/11

      TEISINGUMO TEISMO SPRENDIMAS

   (antroji kolegija)
   2005 m. balandžio 14 d.
   Byloje C-441/03 Europos Bendrijų Komisija prieš Nyderlandų Karalystę (1)

   (Valstybės įsipareigojimų neįvykdymas - Direktyvos 79/409/EEB ir 92/43/EEB - Laukinių paukščių apsauga - Natūralių buveinių apsauga - Direktyvos neperkėlimas per nustatytą terminą)
   (2005/C 143/12)
   Proceso kalba: olandų
   Byloje C-441/03 Europos Bendrijų Komisija, atstovaujama M. van Beek, prieš Nyderlandų Karalystę, atstovaujamą H. G. Sevenster ir N. A. J. Bel, dėl 2003 m. spalio 16 d. pareikšto ieškinio pagal EB sutarties 226 straipsnį, Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai R. Silva de Lapuerta (pranešėja), R. Schintgen, P. Kūris ir G. Arestis; generalinė advokatė J. Kokott, sekretorius R. Grass, 2005 m. balandžio 14 d. priėmė sprendimą, kurio rezoliucinėje dalyje nurodyta:

               1)

               Per nustatytą terminą nepriėmusi visų įstatymų ir kitų teisės aktų, būtinų išpildyti 1979 m. balandžio 2 d. Tarybos direktyvos 79/409/EEB dėl laukinių paukščių apsaugos 4 straipsnio 1 ir 2 dalių bei 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos 6 straipsnio 1 dalies kartu su 2 straipsnio 2 dalimi ir 1 straipsnio a, e ir i punktais, 6 straipsnio 2–4 dalimis, 4, 7, 11 ir 15 straipsniais reikalavimus, ir palikdama galioti Aplinkos apsaugos įstatymo (Natuurbeschermingswet) 13 straipsnio 4 dalį, nesuderinamą su Direktyvos 92/43 6 straipsnio 4 dalimi, Nyderlandų Karalystė neįvykdė savo įsipareigojimų pagal šias direktyvas.

               2)

               Atmesti likusią ieškinio dalį.

               3)

               Priteisti iš Nyderlandų Karalystės bylinėjimosi išlaidas.

      (1)  OL C 304, 2003 12 13.


title: Byla T-191/08 2008 m. gegužės 22 d. pareikštas ieškinys byloje JOOP! prieš VRDT (Šauktukas)

text:
               19.7.2008

               LT

               Europos Sąjungos oficialusis leidinys

               C 183/27

         2008 m. gegužės 22 d. pareikštas ieškinys byloje JOOP! prieš VRDT (Šauktukas)

   (Byla T-191/08)
   (2008/C 183/51)
   Kalba, kuria surašytas ieškinys: vokiečių
   Šalys

      Ieškovė: JOOP! GmbH (Hamburgas, Vokietija), atstovaujama advokatų H. Schmidt-Hollburg, W. Möllering, A. Löhde, H. Leo, A. Witte, T. Frank, A. Theil, H.-P. Rühland, B. Willers ir T. Rein

      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai

               —

               Panaikinti 2008 m. kovo 6 d. Vidaus rinkos derinimo tarnybos pirmosios apeliacinės tarybos sprendimą byloje R 1822/2007-1.

               —

               Priteisti iš Vidaus rinkos derinimo tarnybos bylinėjimosi išlaidas, įskaitant išlaidas, patirtas per protesto procedūrą.

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: vaizdinis prekių ženklas, kurį sudaro šauktukas, 14, 18 ir 25 klasių prekėms — paraiška Nr. 5 332 176.

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai: Reglamento (EB) Nr. 40/94 (1) 7 straipsnio 1 dalies b ir c punktų pažeidimas, nes prašomas įregistruoti prekių ženklas turi skiriamąjį požymį ir jo nereikia palikti laisvam naudojimui.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).


title: Byla T-133/07: 2011 m. liepos 12 d. Bendrojo Teismo sprendimas byloje Mitsubishi Electric prieš Komisiją (Konkurencija — Karteliai — Skirstomųjų įrenginių su dujų izoliacija projektų rinka — Sprendimas, kuriuo konstatuojamas pažeidimas pagal EB 81 straipsnį ir EEE susitarimo 53 straipsnį — Rinkos pasidalijimas — Teisė į gynybą — Pažeidimo įrodymas — Pažeidimo trukmė — Baudos — Pradinės baudos — Referenciniai metai — Vienodas požiūris)

text:
               27.8.2011

               LT

               Europos Sąjungos oficialusis leidinys

               C 252/31

         2011 m. liepos 12 d. Bendrojo Teismo sprendimas byloje Mitsubishi Electric prieš Komisiją

   (Byla T-133/07) (1)

   (Konkurencija - Karteliai - Skirstomųjų įrenginių su dujų izoliacija projektų rinka - Sprendimas, kuriuo konstatuojamas pažeidimas pagal EB 81 straipsnį ir EEE susitarimo 53 straipsnį - Rinkos pasidalijimas - Teisė į gynybą - Pažeidimo įrodymas - Pažeidimo trukmė - Baudos - Pradinės baudos - Referenciniai metai - Vienodas požiūris)
   2011/C 252/73
   Proceso kalba: anglų

      Šalys

      Ieškovė: Mitsubishi Electric Corp. (Tokijas, Japonija), atstovaujama solisitoriaus R. Denton ir advokato K. Haegeman

      Atsakovė: Europos Komisija, iš pradžių atstovaujama F. Arbault ir J. Samnadda, vėliau X. Lewis, veliau P. Van Nuffel ir J. Bourke ir galiausiai P. Van Nuffel ir N. Khan

      Dalykas

   Visų pirma prašymas panaikinti 2007 m. sausio 24 d. Komisijos sprendimą C(2006) 6762 galutinis dėl [EB] 81 straipsnio ir EEE susitarimo 53 straipsnio taikymo procedūros (byla COMP/F/38.899 — Dujų izoliacijos skirstomieji įrenginiai), kiek jis susijęs su ieškove ir TM T&D, arba prašymas panaikinti šio sprendimo 2 straipsnio g punktą ir 2 straipsnio h punktą, kiek jie susiję su ieškove, arba prašymas pakeisti to paties sprendimo 2 straipsnį, panaikinant ar sumažinant ieškovei skirtą baudą.

      Sprendimo rezoliucinė dalis

               1.

               Panaikinti 2007 m. sausio 24 d. Komisijos sprendimo C(2006) 6762 galutinis dėl [EB] 81 straipsnio ir EEE susitarimo 53 straipsnio taikymo procedūros (byla COMP/F/38.899 — Dujų izoliacijos skirstomieji įrenginiai) 2 straipsnio g ir h punktus, kiek jie susiję su Mitsubishi Electric Corp.

               2.

               Atmesti likusią ieškinio dalį.

               3.

               Mitsubishi Electric padengia tris ketvirtadalius šalių bylinėjimosi Bendrajame Teisme išlaidų.

               4.

               Europos Komisija padengia vieną ketvirtadalį šalių bylinėjimosi Bendrajame Teisme išlaidų.

      (1)  OL C 140, 2007 6 23.


title: Byla C-49/09: 2010 m. spalio 28 d. Teisingumo Teismo (trečioji kolegija) sprendimas byloje Europos Komisija prieš Lenkijos Respubliką (Valstybės įsipareigojimų neįvykdymas — Pridėtinės vertės mokestis — Direktyva 2006/112/EB — Vėlesnis valstybių narių įstojimas — Pereinamojo laikotarpio nuostatos — Taikymas laiko atžvilgiu — Lengvatinio tarifo taikymas — Kūdikių drabužiai ir jų priedai bei vaikų avalynė)

text:
               18.12.2010

               LT

               Europos Sąjungos oficialusis leidinys

               C 346/9

         2010 m. spalio 28 d. Teisingumo Teismo (trečioji kolegija) sprendimas byloje Europos Komisija prieš Lenkijos Respubliką

   (Byla C-49/09) (1)

   (Valstybės įsipareigojimų neįvykdymas - Pridėtinės vertės mokestis - Direktyva 2006/112/EB - Vėlesnis valstybių narių įstojimas - Pereinamojo laikotarpio nuostatos - Taikymas laiko atžvilgiu - Lengvatinio tarifo taikymas - Kūdikių drabužiai ir jų priedai bei vaikų avalynė)
   2010/C 346/15
   Proceso kalba: lenkų

      Šalys

      Ieškovė: Europos Komisija, atstovaujama D. Triantafyllou ir K. Herrmann

      Atsakovė: Lenkijos Respublika, atstovaujama M. Szpunar, M. Dowgielewicz, M. Jarosz ir A. Rutkowska

      Dalykas

   Valstybės įsipareigojimų neįvykdymas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 98 straipsnio, skaitomo kartu su šios direktyvos III priedu, pažeidimas — Lengvatinio PVM tarifo taikymas kūdikių drabužiams ir jų priedams bei vaikų avalynei

      Rezoliucinė dalis

               1)

               Taikydama lengvatinį 7 % pridėtinės vertės mokesčio tarifą kūdikių drabužių ir jų priedų bei vaikų avalynės tiekimui, importui ir įsigijimui Bendrijos viduje, Lenkijos Respublika neįvykdė įsipareigojimų pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 98 straipsnį, skaitomą kartu su šios direktyvos III priedu.

               2)

               Priteisti iš Lenkijos Respublikos bylinėjimosi išlaidas.

      (1)  OL C 102, 2009 5 1.


title: Byla C-674/13: 2015 m. gegužės 6 d. Teisingumo Teismo (antroji kolegija) sprendimas byloje Europos Komisija/Vokietijos Federacinė Respublika (Valstybės įsipareigojimų neįvykdymas — Su vidaus rinka nesuderinama valstybės pagalba — Siuntų paslaugų rinka — Komisijos sprendimas — Pareiga grąžinti visą pagalbą ir ateityje pakeisti reglamentavimo tvarką — Priemonės, kurių reikia imtis — SESV 108 straipsnio 2 dalis — Reglamentas (EB) Nr. 659/1999 — 14 straipsnio 3 dalis)

text:
               29.6.2015

               LT

               Europos Sąjungos oficialusis leidinys

               C 213/8

         2015 m. gegužės 6 d. Teisingumo Teismo (antroji kolegija) sprendimas byloje Europos Komisija/Vokietijos Federacinė Respublika

   (Byla C-674/13) (1)

   ((Valstybės įsipareigojimų neįvykdymas - Su vidaus rinka nesuderinama valstybės pagalba - Siuntų paslaugų rinka - Komisijos sprendimas - Pareiga grąžinti visą pagalbą ir ateityje pakeisti reglamentavimo tvarką - Priemonės, kurių reikia imtis - SESV 108 straipsnio 2 dalis - Reglamentas (EB) Nr. 659/1999 - 14 straipsnio 3 dalis))
   (2015/C 213/11)
   Proceso kalba: vokiečių

      Šalys

      Ieškovė: Europos Komisija, atstovaujama T. Maxian Rusche ir R. Sauer

      Atsakovė: Vokietijos Federacinė Respublika, atstovaujama T. Henze ir J. Möller

      Rezoliucinė dalis

               1.

               Vokietijos Federacinė Respublika neįvykdė įsipareigojimų pagal SESV 108 straipsnio 2 dalį, 1999 m. kovo 22 d. Tarybos reglamento (EB) Nr. 659/1999, nustatančio išsamias [SESV 108] straipsnio taikymo taisykles, 14 straipsnio 3 dalį ir 2012 m. sausio 25 d. Komisijos sprendimo 2012/636/ES dėl priemonės C 36/07 (ex NN 25/07), kurią Vokietija suteikė bendrovei Deutsche Post AG, 1 ir 4–6 straipsnius, nes vykdydama tą sprendimą savarankiškai neapibrėžė nagrinėjamos rinkos, kad nustatytų, ar siuntų pristatymo iš vienos įmonės kitai įmonei paslauga 2003–2012 m. laikotarpiu ir nuo 2012 m. sudarė atskirą nagrinėjamo produkto rinką.

               2.

               Priteisti iš Vokietijos Federacinės Respublikos bylinėjimosi išlaidas.

      (1)  OL C 45, 2014 2 15.


title: Byla T-68/05: 2009 m. kovo 10 d. Pirmosios instancijos teismo sprendimas byloje Aker Warnow Werft ir Kvaerner prieš Komisiją (Valstybės pagalba — Laivų statyba — Buvusi Vokietijos Demokratinė Respublika — Pagalba, išmokėta su laivų statybos sutartimis susijusiems nuostoliams padengti — Su konkurencingumu susijusi pagalba — Permokos nebuvimas)

text:
               18.4.2009

               LT

               Europos Sąjungos oficialusis leidinys

               C 90/22

         2009 m. kovo 10 d. Pirmosios instancijos teismo sprendimas byloje Aker Warnow Werft ir Kvaerner prieš Komisiją
   (Byla T-68/05) (1)

   (Valstybės pagalba - Laivų statyba - Buvusi Vokietijos Demokratinė Respublika - Pagalba, išmokėta su laivų statybos sutartimis susijusiems nuostoliams padengti - Su konkurencingumu susijusi pagalba - Permokos nebuvimas)
   2009/C 90/34
   Proceso kalba: anglų

      Šalys

      Ieškovės: Aker Warnow Werft GmbH (Rostokas, Vokietija) ir Kvaerner ASA (Oslas, Norvegija), iš pradžių atstovaujamos advokato M. Schütte ir solisitorės B. Immenkamp, vėliau – M. Schütte

      Atsakovė: Europos Bendrijų Komisija, atstovaujama V. Kreuschitz ir L. Flynn

      Dalykas

   Prašymas panaikinti 2004 m. spalio 20 d. Komisijos sprendimą 2005/374/EB dėl Vokietijos įgyvendinamų valstybės pagalbos Kvaerner Warnow Werft priemonių (OL L 120, 2005, p. 21).

      Sprendimo rezoliucinė dalis

               1.

               Panaikinti 2004 m. spalio 20 d. Komisijos sprendimą 2005/374/EB dėl Vokietijos įgyvendinamų valstybės pagalbos Kvaerner Warnow Werft priemonių.

               2.

               Komisija padengia savo ir Aker Warnow Werft GmbH bei Kvaerner ASA patirtas bylinėjimosi išlaidas.

      (1)  OL C 106, 2005 4 30.